text:
WILLEMSTAD — Manera a keda anunsiá resientemente e siman aki representantenan di Ofisina di Komishonado di Major League Baseball (MLB) lo ta na Kòrsou. E evento aki ta pa registrashon di prospektonan lokal ku lo por firma entrante 2 di yüli 2016. Esaki lo tuma lugá djarason 16 di mart i djaweps 17 di mart na Renaissance Hotel di di 4’or di atardi pa 9:30’or di anochi.
Pa por registrá, MLB ta eksihí pa kumpli ku algun rekisito importante. E pelotero ku ta bin registrá mester trese sea su pasport òf un kopia di su akto di nasementu òf ku sédula pa asina por kumpli ku e akto ofisial. Nan mester ta kompaña pa ámbos mayor òf bin ku e formulario ku a keda pone disponibel pa MLB kompletamente yena i ku firma di ámbos mayor si a kaso e hóben ta bou di 18 aña di edat. Den pasado e pelotero tabata bin kompaña pa ámbos mayor i na Renaissance mes tabata yena e formulario. Esaki tampoko no ta un problema pa e representantenan di MLB. Si a kaso un di e mayornan a fayesé ta importante si pa trese un kopia di e akto di fayesimentu. Si ta un mayor so ta ‘voogd’, nan tin ku presentá e prueba di esaki tambe.
Manera tabata e kaso añanan anterior, tur hungadó estranhero, esnan di Kòrsou tambe, mester registrá na e “Office of the Commissioner of Baseball” promé ku nan por bini na remarke pa un kontrato pa e periodo di firma 2016-17 ku un klup di Liga Grandi. Hungadónan ku ta residente di Kòrsou mester yena e formulario ku ta keda pone disponibel pa MLB, pa kuminsá e proseso di inskripshon.
Hungad?nan ku a nase riba e fecha 1 di Sèptèmber 1995 ?f despues méster ta registrá pa 5’or p.m ora standart di ?st dia 15 di mei 2016. Kualke hungadó ku ninga òf di otro manera faya di registrá den e término aki lo no ta eligibel pa firma ku ningun afiliado di e 30 klupnan di Liga Grandi durante di e periodo pa firma 2016-17. Hungadónan nasé promé ku 1 di sèptèmber 1995 no ta kai bou di e eksigensia di registrashon.


c: text/html

text: Diabierna mainta despues di casi un siman e doño di e scooter cu antes no tabata wak awe24.com a ser informa door di conosidonan cu su scooter a ser haya na Sero Blanco den cura di un iglesia. Ela presenta na e iglesia bisando cu e ta e doño pero responsablemente esnan di iglesia a solicita presencia policial. Na yegada di e patruya a atende cu e doño di e scooter kende a reclama cu su scooter a ser horta y cu conosidonan a avise cu e ta warda eynan. Asine e doño a logra haya su scooter bek despues di a mustra documentonan cu ta indica esey.

robotstxt: allowed

filter: keep


text: Diamars anochi a drenta informe di un caso di problema di pareha na Savaneta, mesora a dirigi un patruya na e sitio. Na yegada di e patruya a bin compronde cu aki ta trata di un caso di problema di pareha unda e homber a maltrata e muher y a comete destruccion na e cas, mesora a detene e homber y a solicita presencia di e vehiculo di transporte pa asina hiba e homber aki na warda di polis pa maltrato y destruccion. E dama a bay Imsan pa ricibi tratamento medico y despues lo bay recherche cu e rapport medico.


text:
Detenido Harvey Reinita ku a risibí kondená di 20 aña pa asesinato di mama di su 2 yunan, defuntu Eisden, a fayesé durante oranan di djabièrnè mainta
Detenido Harvey Reinita ku a risibí kondená di 20 aña pa asesinato di mama di su 2 yunan, defuntu Eisden, a fayesé durante oranan di djabièrnè mainta den Foba na Sentro di Detenshon i Korekshon. Motibu di su morto no ta konosí. Tin vershon ku el a fayesé a konsekuensia di un overdosis di remedi mientras otro vershon ta ku el a muri a konsekuensia di un atake di kurason. Segun Reinita a deklará durante tratamentu di su kaso den Korte di Hustisia, e ku e defuntu tabata pleitá ku otro. Riba e anochi di 19 di òktober 2019, mama di su yunan a aserk’é i despues di a papia ku otro nan lo a rekonsiliá. Reinita a presentá na kas di e defuntu dia 20 di óktober 2019 kaminda ku a surgi un diskushon na momentu ku el a topa mama di su yunan ku un otro persona. Reinita a marka su inisialnan a forsa brutu den pechu di mama di su yunan. Día 22 di òktober 2019, dos dia despues, Reinita a bolbe presentá na kas di defuntu Eisden i despues di un diskushon a saka un arma di kandela pa kita bida di mama di su yunan i a hasi esaki dilanti di nan yunan.


text:
Detenido peligroso ta huy
Ayera pa 4.15pm e bewaker di CEA, cu ta esun cu ta atende cu presonan na warda di polis, a pone e chef van...
Bill Cosby condena pa asalto sexual
Hues a condena actor/comediante Mericano Bill Cosby (80) pa asalto sexual di ex hungado di basketball Andrea Constand na 2004. El a wordo haya...
Acuerdo Unidad di Mensenhandel y Mensensmokkel firma awe
Awe e acuerdo di e lantamento di e Unidad Mensenhandel y Mensenmokkel a wordo firma pa minister di Husticia, Seguridad y Integracion, procurador-deneral di...
Di dos morto den trafico
Ayera anochi un di e 3 victima di un accidente fuerte na Meiveld riba dialuna pasa, a fayece. Ta trata di Johanna C. Pourier-Croes...
Setargate: ex trahado Koolman ta admiti labamento di placa 1,3 miyon dollar
Departamento di Husticia ta informa cu ex trahado Egbert Yvan Koolman (49) a declara su mes culpabel di conspiracion di labamento di placa. E...
Venezuela habri frontera cu islanan ABC bek
ORANJESTAD - Trafico aereo y maritimo por continua entre Venezuela cu Aruba, Corsou y Boneiro awor cu Reino a firma un acuerdo diasabra cu...
Den juli: Crisis heffing 2.5% riba BBO y BAZV pa un total di 6%
“Locual nos ta pidi di comunidad no ta facil, pero no tin otro forma.” Asina prome minister ta expresa riba introduccion di e crisisheffing...
Manera Bon Dia Aruba a publica varios biaha: ‘Citgo on hold’
CITGO Aruba mester 'slow down' su proyecto planea pa rehabilita refineria na San Nicolas pa via di sancionnan di gobierno Mericano contra e accionista...
Detencion a cay den caso di asesinato na De Vuyst
Ministerio Publico (OM) ta informa cu ayera tardi polis a detene un persona riba sospecho di ta envolvi den e morto violento di e...
Tiramento na un scol na Florida cu varios morto y herido
Tabata tin un tiramento pisa na un scol secundario na Parkland, Florida (Stoneman Douglas High School) algun rato pasa, cual ta wordo categorisa caba...


text:
Wild Cats Guardian Group/KJ74 djaweps, 20 di yüni 2019, a gana su di 13 wega den kampionato di beisbòl dòbel A, esta Liga Aqualectra. E supkampion di Kòrsou a derotá Royal Scorpions Mr Baseball CPS/AGT ku skor konvinsente di 7-3.
Federashon Beisbòl Kòrsou (Febeko) a sigui djaweps ku su kampionato den divishon máksimo den Tio Daou Ballpark na Noord Zapateer.
Royal Scorpions den bòm di promé inen a pika dilanti: 1-0. Wild Cats a skor 1 kareda den su di dos turno na bate, pero e Skòrpiunnan a bolbe skor 2 kareda pa asina tuma ventaha di 3-1 i tabata mustra riba bon kaminda pa bolbe gana dje Pushinan Brabu.
Despues ku Wild Cats a skor 1 kareda den di kuater inen pa aserká Royal Scorpions te na 2-3, e tim supkampion di Kòrsou a eksplotá den su di 8 turno ku 3 kareda pa asina bòltu e skor pa promé biaha na su fabor: 5-3. Den último inen e Pushinan Brabu a anotá 2 kareda mas i fihá e skor final na 7-3.
Picher Swenton Martina a gana e wega pa Wild Cats. Durante 7 inen di trabou ela pèrmití 3 kareda riba 3 hit, miéntras ku ela ponchá 5 batiadó i duna 2 ‘base por bola’. Den di 8 inen ela haña relevo di picher Richard Moesker ku den 2 inen no a pèrmiti hit ni kareda na Royal Scorpions.
Yurendell de Caster i Jurickson Fecunda a sobresalí na bate pa Wild Cats. Kada un a bati 2 hit den 4 turno. E Pushinan Brabu a kaba ku 7 kareda, 8 hit i 2 eror. Esaki tabata e di 13 triunfo pa Wild Cats e aña’ki. E tim a pèrdè 3 wega só te ainda i ta sólido na e promé lugá.
Picher Cerilio Soleano a sufri e derota pa Royal Scorpions. Ela drenta di relevo den di 5 inen na lugá di Rahino Doran ku na su turno a relevá picher habridó Brian Biegel. Picher Gavanee Virginia tambe a mira akshon pa e Skòrpiunnan.
E mihó batiadó pa Royal Scorpions tabata Raywendley van Gurp. Ela dal 1 hit den 3 turno. Curtney Doran a bati un homerun pa e Skòrpiunnan. Royal Scorpions tabatin 3 kareda, 3 hit i 2 eror. E tim ta okupá e di tres lugá ku 8 viktoria i 6 derota.
E kampionato di Febeko ta sigui awe, djasabra, ku e wega entre Fire Birds i Royal Scorpions. Esaki ta kuminsá mitar di 8 di anochi den Stadion Johnny Vrutaal, Rif, Otrobanda.


text:
Kambio di Klima
Tuma Akshon Promé ku ta Lat
Si nos no hasi nada ku kalentamentu global ku ta bini dor di kambio di klima, un tersera parti di tur espesie di mata i animal por keda ekstinguí den un siglo.
Aña tras aña, periodonan di kalor ta kibra rèkert. E lucha kontra kambio di klima ta na kaminda, pero ainda e ta kai chikí. Ku e plannan internashonal aktual tokante klima, nos no ta bai keda den 1.5°C. E subida di temperatura aki tin konsekuensianan desastroso pa hende i pa naturalesa. Pa protehá e mundu kontra kambio di klima, e asombroso invershon di 1.8 biyon di euro ta nesesario te 2030.
Pero kiko ta eksaktamente kambio di klima? Kiko ta e kousanan i konsekuensianan di kalentamentu global i kiko nos por hasi pa stòp esaki? Lesa mas pa deskubrí loke WWF ta hasi i loke abo tambe por hasi tokante esaki.
Si nos no hasi algu na kambio di klima, un tersera parti di tur espesie di mata i animal por keda ekstinguí den 100 aña. Nos ke fortalesé e resilensia den áreanan kaminda nos ta traha, spesialmente dunando naturalesa e oportunidat pa adaptá su mes mihó.
-
1
Investigashon
Nos ta hasi investigashonnan den áreanan spesífiko pa wak kua espesie por adaptá òf bai áreanan nobo. Asina nos por haña sa si e habitatnan di e espesienan aki ta kambia.
-
2
Tepnan pa biba (mas) sostenibel
Nos ta yuda hende pa mehorá nan relashon ku naturalesa
-
3
Living Planet Report
Kada 2 aña WWF ta publiká Living Planet Report. Den e forma aki nos ta keda monitoriá nos planeta kontinuamente.


text:
Important changes within the MCB Group that will be taking place before the end of this year
Renobashon di Playa brènch ta inisiá!
MCB ta introdusí e-code! (PAP/NL)
Informashon Importante (PAP/NL)
Summer Loans Campaign (PAP/NL)
Insurance Department is moving!
Scam Alert January 2022 (PAP)
Pa bo seguridat uza menos sen cash!
Informashon Importante! (PAP/NL)
Customer survey winner (PAP)
Transferensia entre bankonan lokal awor ta prosesá instantaneamente (PAP)
Reglanan pa depositá na un bankomatiko!
Depositá kèsh of chèk na Bankomatiko!
Cyber Scam Alert (ENG/PAP)
Informashon importante over di resúmen di kuenta
MCB Kampaña fin di aña 2020
Hipotek Garantia Boneiru (PAP/ENG/NLD)
Tasa Interés Kuenta Personal (PAP/NL)
Adapted hours playa brènch
Orario Adaptá: entrante 27 di mei 2021
Atenshon spesial na nos grandinan
MCB OPEN HOUSE 25 May 2018
Entrega, aktualisa i gana jan-feb 17
Anunsio Importante di Maduro & Curiel's Bank
Tayer Gratis - Online Banking
Tayer Gratis - Atministrashon
Depositá kèsh òf chèk na Bankomatiko na Playa brènch


text:
Lansa bo negoshi
Scoge y registra e nomber di bo negoshi
Bo por haya e nomber corecto pa bo negoshi door di creatividad y door di haci un sondeo riba e mercado. Una bez cu bo logra di haya e nomber adecuado, lo ta bon pa registra esaki na oficina di Propiedad Intelectual.
Contenido
Proteccion di patent
Pa companianan keda existi y keda cu derecho di existencia, nan ta hinca hopi placa den innovacion. Hopi companianan grandi tin un seccion cu ta traha solamente pa bin cu productonan nobo. Nan ta haci hopi research pa nan por yega na inventa cosnan nobo, haciendo uzo di e ser humano. Aki ta unda e mente humano ta pensa y crea. Si bo no proteha bo invento of bo creacion, esaki por wordo piratea of copia y tur bo trabao ta pornada. Pa evita e sorto di maniobranan aki gobiernonan di diferente pais, a introduci leynan pa duna proteccion na inventornan. Na Aruba tambe nos conoce un ley pa proteccion di inventornan desde 1997. Basa riba e ley (AB. 1997, 29) aki, gobierno ta otorga patent.
Un patent pues ta un derecho exclusivo riba un invento. Gobierno ta otorga un patent unicamente na e doño di e patent. Cu esaki e doño di un patent tin e derecho exclusivo pa haci uzo di su invento. Asina por ehempel un compania innovativo por proteha su (futuro) productonan. Esaki kiermen cu e tin e posibilidad pa stop esnan cu ta viola su derecho di patent, por ehempel door cu otronan ta trece productonan falso of imitacionnan riba mercado.
Cua inventonan ta haya proteccion?
No ta cualkier inovacion ta un invento. Por ta cu bo a drecha cierto cosnan na algo ya inventa, pero no necesariamente e cambio aki mester bin na remarca pa proteccion di patent. Den ley tin algun criterianan pa tene cuenta cune pa bo por bin na remarca pa haya proteccion di patent.
E inventonan aki ta bin na remarca pa haya proteccion di patent:
- un producto unico y nobo;
- un mehoracion di un producto cu ya ta inventa caba;
- un proceso di produccion of un procedimento nobo; of
- un mehoracion di un proceso di produccion.
Rekisitonan pa un patent
Pa bin na remarca pa un patent un invento mester cumpli cu tres rekisito. E invento mester ta:
- Nobo: kiermen cu e producto of proceso, prome cu e fecha di entrega di e peticion pa patent na Oficina di Propiedad Intelectual, no ta conoci ni publica na ningun parti na mundo. Tampoco door di e inventor mes, por ehempel door di un foyeto.
- Inventivo: kiermen cu e invento no mester ta demasiado evidente (logico) pa un profesional of specialista riba su tereno.
- Aplicabel riba tereno industrial: kiermen cu e invento mester ta un producto of proceso di produccion tecnico cu por wordo percibi door di un di e cinco sentidonan y mester funciona den practica.
Registracion y duracion di un patent
Registracion di un patent ta cuminsa cu un peticion pa patent na Oficina di Propiedad Intelectual di Aruba. Naturalmente tin formalidadnan cu e peticion mester cumpli cu ne, pero pa esnan interesa, nan por pasa y haya mas splicacion na oficinadi Propiedad Intelectual of riba e website: www.opi-aruba.org.
Despues di registracion e doño di un patent por haci reclamo riba su derecho. E derecho di patent menciona tin valides y proteccion solamente na Aruba. Despues di entrega di e peticion e peticionario mester scoge entre un patent cu un duracion maximo di 6 of 12 aña. Si e kier un patent cu un proteccion di 20 aña e mester pidi un investigacion di novedad internacional cu ta tuma luga den exterior. Pa un patent di 6 aña e mester pidi un investigacion di novedad no-internacional cu ta tuma luga na Aruba mes.
Ki derecho e doño di patent ta haya?
E derecho unico cu e doño di e patent ta haya ta e posibilidad pa duna otro companianan e permiso pa produci, bende of haci uzo di su invento.
E doño di e patent tambe por prohibi otronan pa explota (haci ganashi) cu su invento. E por pidi hues pa stop un violador di su derecho di patent of reclama eventualmente daño di perhuicio.
Proteccion di marca
Un marca (trademark) (AB. 1989, GT 46) ta un nomber, un palabra, un frase, un simbolo, un diseño of un combinacion di nomber, palabra, frase, simbolo of diseño cu ta wordo uza pa un persona of compania pa identifica y distingui e origen di su producto, for di otro productonan. Pues ora bo wak un marca riba un paki of boter y bo conoce e marca aki, bo sa di biaha di unda e ta bin y si e ta di bon calidad. Tin hopi marcanan conoci riba mundo cu di biaha ora bo wak’e ariba un otro producto, bo por ripara di biaha cu ta trata di un producto falsifica.
Na Aruba te ainda nos ley ta protehando esun cu haci uzo prome di un marca. Den hopi pais esaki ya no ta asina. Hopi paisnan ta cambiando nan ley y ta bai over pa proteha e prome cu registra e
marca. Esaki a cambia pasobra hopi biaha ta dificil pa prueba ken a uza e marca prome y locual ta mas importante: si berdaderamente bo tabata kier proteccion, bo mester a inscribi bo marca
prome bo cuminsa uze y no ora nan horte for di bo. E cambio aki den nos ley lo sosode pronto.
Naturalmente e oficina di Propiedad Intelectual lo duna chens pa tur esnan cu awor aki ta uzando un marca cu nan ta doño di dje (y no un marca di otro cu nan ta bendiendo), pa nan registra esaki. Solamente doño di un marca por registra of laga registra esaki. Si bo ta agencia di un marca pafo di Aruba, e compania for di cual bo ta cumpra e productonan (si ta esey ta e doño) lo mester laga registra e marca aki via un agente local di marca. E compania lo no por inscribi esaki su mes, pero e mester uza un agente aki na Aruba.
Pakico proteha bo marca?
Proteccion di bo marca ta sumamente necesario, pasobra hopi biaha abo como comerciante ta hinca hopi placa den wega pa crea un nomber pa bo producto y purba haci cu e nomber aki ta bira conoci. Ta hopi pica pa mañan bo weita un otro ta uzando bo marca riba su productonan, cu por ta di menos calidad, pero tur hende ta kere cu ta bo producto e ta. Mescos por pasa cu nomber di bo negoshi. Si bo no paga tino y registra na tempo bo por haya un otro negoshi cu un nomber practicamente mescos cu di bo, y ta brinda e mes un tipo di servicio cu abo ta duna y nan por laga pasa cu ta bo negoshi e ta. Bo clientela facilmente por switch bai pa su negoshi keriendo cu e ta di bo y ta ofreciendo e mesun calidad. Pesey ta bon pa registra bo marca y evita e sorto di confusionnan aki pa asina frena esaki di biaha.
Registracion y duracion di un marca
Na prome instante proteccion di bo marca ta pa 10 aña, pero esaki por wordo renoba cada 10 aña. Pues bo por bisa cu e proteccion ta pa un tempo no defini, si cada biaha bo renoba esaki. E proceduranan di inscripcion ta obtenibel na oficina di Propiedad Intelectual y tambe riba nan website.
Hopi biaha ta bin e pregunta si bo por registra cua marca cu ta. En principio tin cu bisa cu e contesta ta: “Si”. Pero naturalmente e marca mester ta uno distinto (ta distingui su mes di otronan) y no mag di ta un marca existente cu ya ta registra na oficina di Propiedad Intelectual.
Prohibicion
E ley ta duna algun prohibicion tambe, entre otro:
- e marca no mag uza e nomber “Aruba” (si bo entrega nomber di bo negoshi anto e tin Aruba den dje, e parti “Aruba” no ta haya proteccion di tal manera cu ta abo so por uze);
- e marca tampoco mag di tin di haber cu cosnan inmoral of cu ta un scandal, contra orden publico of ta purba desvia publico;
- e marca no mag sugeri un coneccion cu un institucion, creencia y simbolonan nacional manera nos bandera, nos escudo y otro;
- e simbolonan di paisnan cu ta hunto cu nos den Reino Hulandes tampoco mag wordo uza; no ta duna proteccion tampoco na personanan cu kier inscribi bandera di cualkier pais na mundo;
Importante ta cu bo marca mester ta distinto, bo mester por reconoce for di otronan. P.e. si bo pidi pa registra un triangulo preto, esaki no ta ofreciendo suficiente distincion y lo no wordo registra.
Pero e contesta riba e pregunta si bo por registra cua marca cu ta, ta “Si”. Teniendo na cuenta locual a wordo treci dilanti aki riba.
Banda di e prohibicionnan ariba menciona ta keda hopi espacio pa bo inventa un marca cu ainda no ta existi.
Derecho di autor
Kico ta derecho di autor (‘copyright’)?
Segun Articulo 1 di e Ley di ‘Derecho di autor’ (AB. 2003, GT 10) texto vigente cu ta basa riba e di ley PB. 1913, 3 ta comprende bou di ‘derecho di autor’ e derecho exclusivo di e creador di un obra di literatura, ciencia of arte pa por publica y reproduci esaki, cu excepcion di cierto limitacionnan prescribi pa ley.
E derecho exclusivo aki tin un caracter unico y ta pertenece solamente na e autor di e obra of su herederonan. E autor como creador di un obra ta e unico cu por dicidi si su obra por wordo publica of multiplica (copia).
Kico e Ley di ‘Derecho di autor’ ta considera como obra?
Articulo 10 di e ley aki ta duna un lista no limitativo di kico ta wordo considera como un obra di literatura, ciencia of arte. Esaki ta inclui composicionnan musical cu of sin palabra.
Esaki ta entre otro:
- buki, foyeto, corant, revista y tur otro documento;
- obra teatral y obra dramatico musical;
- charla y recital;
- obra coreografico y pantomina, di cual e forma di presentacion por ta poni sea riba papel of na un otro manera;
- obra musical cu of sin palabra;
- obra di pintura, construccion, escultura y litografia;
- mapa geografico;
- diseño, dibuho y obra plastico, relaciona cu arkitectura tecnico, geografia of otro ciencia;
- obra fotografico y cinematografico y obra traha cu un proceso similar;
- obra di arte aplica riba industria y;
- en general cada producto riba tereno di literatura, ciencia of arte, sea di ki manera y di ki forma cu por wordo multiplica.
Traduccion, adaptacion, areglo musical y otro multiplicacion (reproduccion) den un forma modifica di un obra di literatura, ciencia of arte, mescos tambe un coleccion di diferente obra cu ta proteha ta ser considera como un obra riba su mes, sin kita afo e ‘derecho di autor’ riba cada obra original (Art. 10 ‘Derecho di autor’).
Ki derecho e autor ta haya?
E ‘derecho di autor’ ta duna e creador di un obra 2 tipo di derecho:
- derecho economico (derecho di explotacion);
- derecho moral
Kico ta ‘derecho economico’?
E derecho aki ta haci posibel cu un autor por explota su obra. E por pidi un compensacion pa e permiso cu e ta duna otro pa publica of multiplica su obra. Su famia directo por hereda e derecho aki, di acuerdo cu loke ley ta stipula pa herencia. Tambe ta posibel cu e autor di e obra por pasa e derecho economico pa e persona na kende e ta desea di haci esey.
Kico ta ‘derecho moral?
‘Derecho moral’ ta proteha e conexion entre e autor y su obra. E autor no por traspasa e ‘derecho moral’ na ningun otro hende. Pa e motibo ey, por ehempel, e autor tin derecho pa opone contra:
- publicacion di su obra sin su permiso;
- publicacion bou di un otro nomber cu no ta di dje;
- cambio den su obra y “mishimento” na su obra, cu por causa daño na e balor artistico, of na su honor y nomber.
For di ki momento un obra ta haya proteccion?
Un obra ta proteha caba ya pa e simpel hecho cu el a ser crea.
Si skirbi un articulo, un poesia of un buki, compone un obra musical, e ora ey e obra ta haya
proteccion di ora cu e ser crea, pasobra esaki ta regla pa ley.
Pues riba un obra crea tin principalmente ‘derecho di autor’. Normalmente e creador di e obra y esey mayoria bes ta esun cu su nomber ta aparece riba e obra, t’esun cu tin ‘derecho di autor’.
Kico mester haci si kier uza obra di un autor?
E autor of persona of personanan cu ta adkiri e ‘derecho di autor’ ta e uniconan cu por duna permiso pa uzo di e obra.
Esey kiermen cu sin permiso di e autor bo no por publica of multiplica e obra.
Esun cu kier haci algo cu e obra di otro: entre otro modifica, cambia, traduci, reproduci, normalmente mester di e permiso di e autor di e obra. Esaki por ta e autor mes of un tercera persona cu a adkiri esaki pa medio di traspaso di e ‘derecho di autor’. E beneficiario por ser autorisa bou di cierto condicionnan. E permiso ta aplicabel tambe pa uzo sin fin economico.
Kico mester haci den caso di violacion di e ‘Derecho di autor’?
- Conforme Art. 27 di e Ley di ‘Derecho di autor’, e autor tin e derecho pa tuma accion legal contra esnan cu ta viola su ‘derecho di autor’. Esaki ta significa cu e autor tin e derecho pa reclama daño di perhuicio si su ‘derecho di autor’ ta wordo viola.
- Esnan cu viola e ‘derecho di autor’ di otro persona conforme Articulonan 31 y 32 di Ley di Derecho di autor’ por wordo persigui. E autor/heredero sin embargo tin cu presenta un keho formal contra e violacion di su ‘derecho di autor’ (Art. 33 ‘Derecho di autor’).
E ‘Derecho di autor’ ta pa semper?
Conforme Art. 38 ‘Derecho di autor’ ta caduca 50 aña despues di e fecha di e morto di e creador di e obra. Den caso di mas cu un autor e ‘derecho di autor’ ta caduca despues di 50 aña for di e dia di e fayecimento di e autor cu a fayece ultimo.
Esaki ta significa cu 50 aña despues di e morto di e autor, no mester mas di permiso, ya cu e obra a bira un dominio publico, esaki kiermen cu tur hende ta liber pa uza e obra sin permiso di e herederonan. Pero si semper mester keda menciona ken ta e autor(nan) di e obra.
E autor ta obliga pa registra?
Di ora cu un obra ser crea e autor ta obtene ‘Derecho di autor’ riba su obra. Esaki ta significa cu e registro di ‘derecho di autor’ no ta obligatorio.
Pero ta sosode den practica cu un otro persona ta pretende di ta e autor di un obra y cu ta e tin e ‘derecho di autor’ riba tal obra.
Door di laga registra e obra e autor ta preveni mal comprondemento encuanto e ‘derecho di autor’ riba un obra. E certificado di registracion cu e autor ta obtene na oficina di Propiedad Intelectual ta un prueba extra cu ta su persona tin e ‘derecho di autor’ riba e obra en cuestion specialmente ora ta tuma pasonan legal contra violacion di e ‘derecho di autor’. E registracion na Aruba ta duna un proteccion internacional, hasta mundial.
Con e autor por registra su obra na oficina di Propiedad Intelectual?
Pa registra su obra e autor mester entrega:
- un formulario di registracion cu ta obtenibel na oficina di Propiedad Intelectual of riba e website: www.opi-aruba.org;
- un copia di e obra hunto cu anexonan y ilustracionnan, cu ta duna un descripcion cla di e obra;
- un copia di ID, rijbewijs of paspoort di e autor(nan);
- Afl. 35,00 como pago pa e registracion y e certificado di ‘derecho di autor’.
Por tuma contacto cu Bureau Intellectuele Eigendom (BIE)
Oficina di Propiedad Intelectual
Adriaan Laclé Blvd. 3
Oranjestad
Website: www.opi-aruba.org
Email: opi@aruba.gov.aw
Telefon: +297 583 1200
Facebook: Bureau Intellectuele Eigendom Aruba
Orario di oficina


text:
Kralendijk – Den medionan di komunikashon sosial a sali un anunsio di parti di Kolegio Ehekutivo kaminda nan ta informá ku pronto lo kuminsá ku remodelashon di e Playa konosí den boka di pueblo komo Fòrni Kalki òf Bachelor’s Beach. Esaki basá riba un diseño di un arkitekto lokal di algun aña pasá. Loke a hala mi atenshon ta ku e deklarashon ta papia di Gobièrnu i Partnerssin a duna un splikashon adishonal riba esaki. Den komunidat pero tambe serka ami a lanta e pregunta ta ken ta e partnersnanku huntu ku gobièrnu ta bai realisá e proyekto aki. Lo ta bon pa Kolegio Ehekutivo splika esaki mas detayadamente. Pa yuda den esaki, mi ta dirigí mi mes hasiendo uso di artíkulo 45 di Reglamentu di Órdu na Kolegio Ehekutivo ku e siguiente preguntanan:
Kua ta e maneho ku Kolegio Ehekutivo a stipulá pa ku remodelashon, renobashon di nos Playanan Públiko? Kolegio Ehekutivo por a fasilitá e maneho ei na Konseho Insular?
Kolegio Ehekutivo por a menshoná e Playanan Públiko ku ta bin na remarke pa ehekushon di tal maneho?
Kolegio Ehekutivo por a kompañá e maneho menshoná ku e presupuesto korespondiente di e aña aki i posiblemente di mas aña?
Kolegio por a informá Konseho Insular ku si e Playanan ku tin a lo largu di nos kostanan kaminda tin konstrukshonnan privá ta aksesibel pa públiko? Si no ta asina pakiko esaki ta?
Nos a tuma nota ku tin proyektonan kantu di kosta ku ta kobra pa hende sinta na Playa. Kolegio por a informá Konseho Insular si esaki tin un base legal?
Pa loke ta e Playa konosí komo Fòrni Kalki (Bachelor’s Beach) kiko ta e maneho ku Kolegio Ehekutivo a stipulá pa uso públiko?
Na ken Kolegio Ehekutivo ta referí ku e deklarashon “Gobièrnu i Partners” ora a anunsiá e proyekto di renobashon di Playa Fòrni Kalki(Bachelor’s Beach)?
Kuantu e ehekushon di e Playa Fòrni Kalki lo kosta i kiko ta e kontribushon di e asina yamá “Partners” i ki derecho spesial a otorgá na e “Partnersnan” pa uso di e Playa dor di nan klientenan?
Lo tin un destaho públiko pa ehekushon di e renobashon di Playa Fòrni Kalki o ta un “onderhandsegunning” ta bai tin?
Si ta bai tin un “onderhandsegunning” ken ta e kompanianan ku a òf lo keda invitá pa entregá proposishon?
Kolegio Ehekutivo lo pone e plan di renobashon di Fòrni Kalki pa públiko por entregá opheshon i ki dia por spera esaki?
Ki plan tin a korto plaso pa e playa konosí komo “Te Amo Beach”?
Gustosamente lo mi kier a risibí kontesta riba e preguntanan aki oral, den siguiente reunion públiko kompaña ku tur e dokumentashonnan korespondiente.


text:
Diasabra dia 17 di november 2018 Instituto Pedagogico Arubano (IPA) ta tene su Dia Publico (Open dag) anual. E actividad ta di 10or di mainta te 2or di atardi y ta tuma luga na IPA. E programa di e Dia Publico lo ta uno hopi varia. Durante e Dia Publico aki lo duna informacion general di estudionan cu IPA lo ofrece durante aña academico 2019-2020. Ta trata aki di e Estudio di Maestro pa Enseñansa Primario, Bachelor Hulandes y PDG. Alabes lo elabora riba e test di admision y e asina yama 21+ Toets.
Banda di esaki lo tin exposicion di tur e areanan di formacion di e estudio pa Maestro di Enseñansa Primario. Di e manera aki por haya un bista general di e materianan cu futuro studiante lo ricibi durante e estudio, tambe kico ta e expectativanan cu IPA tin pa e studiantenan potencial. Ademas lo tin oportunidad pa combersa cu nos studiantenan actual. No tin un persona mas miho pa conta su experiencia na IPA como cu e propio studiante.
Lo tin un ‘Food & Bake Sale’ organisa pa nos studiantenan di aña tres. E benta di cuminda aki tin como meta pa recauda fondo pa e pasantia internacional di e studiantenan aki.
Naturalmente lo tin oportunidad pa inscribi como studiante. Pa por inscribi na IPA mester trece e papel di registro civil (papel di AWG 5). E gastonan di inscripcion ta AWG 75,-. Pa inscripcion di e estudio di Maestro pa Enseñansa Primario y Bachelor Hulandes mester bin cu copia di diploma di sea HAVO, VWO of MBO nivel 4. Pa inscripcion di e curso di PDG mester bin cu copia di diploma di sea HBO of WO.
Di e manera aki IPA ta brinda henter Aruba un dia special di orientacion, yen di informacion y actividad. Pa mas informacion por tuma contacto cu Studenten Services na 5243100 of por bishita nos pagina di facebook ‘Instituto Pedagogico Arubano’ of nos website www.ipaaruba.com.


text:
Relato di prensa 1 febrüari 2020
Prèis di gasolin na Kòrsou den luna di februari lo baha bira $ l.001 pa liter. Na Boneiru e prèis di gasolin a keda $ 1.33 pa liter. Ku esaki e diferensha den prèis a subi bira $ 0.33. Tabata $ 0.31.
Dia 11 di desember 2019 Unkobon a pidi Kolegio Ehekutivo di Boneiru pa duna klaridat kon ta yega na prèis di kombestibel aki na Boneiru y tambe pa duna un splikashon pa e diferenshanan grandi di prèis di gasolin entre Kòrsou y Boneiru. Hasiendo uso di e lei Openbaarheid Bestuur BES, Unkobon a pidi tambe pa risibí e konsehonan kual Curoil a duna Kolegio Ehekutivo relashoná ku prèis di kombustibel den e periodo di mei 2019 te ku desember 2019.
Te ku fecha di awe Unkobon no a risibí reakshon di Kolegio Ehekutivo. Dia 23 di yanuari ultimo ta tin kontakto ku e departamentu hurídiko AJZ. Mas tardá aki un siman Unkobon ta spera di risibí e reakshon ku kontenido tan esperá.
Ta di mas bisá ku na Kòrsou e gobiernu no tin problema pa publiká kon a yega na e prèisnan di kombustibel.


text:
KRALENDIJK – Entrante djaluna 23 di mart Fundashon Mariadal, tur dòkter di kas i tur botikario a tuma sierto medidanan di prekoushon pa prevení òf redusí infekshon ku vírùs di corona.
E siguiente reglanan ta konta pa tur hende ku ta bishitá nos botikanan:
· Di awor en adelante diariamente un empleado di hòspital ta pasa buska resèpt serka e dòkternan di kas i poliklínikanan.
· Seguidamente e ta entregá e resèptnan na e botika di eskoho. E kliente ta indiká e eskoho aki.
· E siguiente dia despues di 15.00 or bo por buska bo remedinan na bo botika.
· Por pasa buska e resèptnan ku nan entregá djabièrnè, riba e siguiente djaluna despues di 15.00 or na bo botika.
· Tur botika lo ta será entre 12.00 or i 13.00 or, relashoná ku medidanan èkstra di higiena.
Den botika mester mantené un distansia personal di 1,5 meter. Esaki ta konta pa bali tambe. Si bira muchu drùk den botika, un empleado por supliká bo pa warda un ratu pafó.
Nos ta gradisí bo pa e koperashon i komprenshon,
Dòkternan di kas i botikarionan di Boneiru


text:
RCA, e flamante campeon di Aruba no ta aheno na drama, riba e anochi aki tabatin mester di hopi curason y bataya pa gana Scherpenheuvel di Corsow den inicio di ABC Cup 2019.
Scherpenheuvel, un ekipo cu a domina den campeonato di Corsow e anja aki, apesar di a sali sub-campeon, no tabata rival facil pa e Tricolornan di Solito, considerando tambe cu Scherpenheuvel tabata den pleno competencia te cu un siman pasa, mientras cu RCA ta recientemente den preparacion di pre-temporada despues di tabata den receso for di Juni caba.
Un partido bastante pareu den e prome tempo, cu RCA miho toch, teniendo mas chens di anota, cu bon posesion y toke di bala, hasta a frustra e oncena di “Skerpene” pa mayoria di e prome tempo, pero RCA cu algun bon yegada y oportunidad di gol, no a logra anota pa tuma bentaha. Scherpenheuvel, un ekipo devastador den ofensiva, no por a hunga na wega debi na un planteo hopi efectivo di e ekipo Arubano.
Halftime ta bai aden sin anotacion, pero, pa RCA cu hopi optimismo pa logra un bon resultado den e wega aki, e leve dominio di e Tricolornan bou liderazgo di Eric Santos, hunto cu wega hopi efectivo n’e punto ey di Steven Melchor, y Jamir Howell-Brokken den volante di contencion.
Den e di dos tempo di biaha Scherpenheuvel a tira den atake, semper hopi peligroso mes ya cu den un “split second” por cambia e resultado cu nan trio di atakante cosisti pa Nicolas Rocha, e Uruguayo maximo goleador di Corsow, hunto cu Jimbertson Vapor y Christopher Isenia.
Na momento cu e partido tabata bastante nivela den e prome parti di e di dos tempo, na minuut 65, Scherpenheuvel ta traha nan oportunidad den persona di e incansabel Rocha, un contra-golpi efectivo, unda cu Rocha cu hopi velocidad ta laga dos hungado di RCA riba hala robes, penetra na banda di area penal, haciendo un pase perfecto pa Jimbertson Vapor cu tabata liber den box, domina e prome toke efectivamente y a fusila Eric Abdul cu no tabatin chens, Scherpenheuvel 1 RCA 0.
RCA, di biaha a cuminsa hasi cambionan strategico pa busca mas ofensiva y purba empata e wega, eventualmente nan a trece e talentoso Andrew Martinez y despues e rapido Yenuel Kelly. RCA purbando na empata e wega, pero mientras tanto ta Scherpenheuvel ta haya algun yegada mortal, pero si no tabata pa Eric Abdul, cu a hasi tres salbacion crucial y spectacular, p’asina mantene e resultado 1-0 te na e punto ey. Asina RCA a sigui traha, sin para, cu hopi “will-power” y mas chens pa empata, pero no a logra concreta, y e holoshi a sigui move, tempo tabata cabando.
Ora cu e tempo reglamentario a yega su fin na minuut 90, hopi fanatico di RCA bastante “down”, toch a haya un “boost” ora cu e referee principal Cassius Coffi a indica cu ta bai tin 5 minuut di tempo adicional debi nan e hopi momentonan di asistencia pa lesion. Asina mes tempo no a warda atrobe y nos a yega te den e ultimo minuut di e partido ora cu RCA ta haya un tiro liber p’afo di e area penal di Scherpenheuvel, un poco na banda robes.
Mientras cu mas seconde ta pasa p’e pitaso final, RCA cu kizas nan ultimo suspiro den e tiro liber aki, ta Steven Rua Melchor ta haya e lus berde for di Eric Santos pa lansa e tiro, unda Melchor ta pone e bala den net na banda drechi di portero Sumter, un bunita tiro pa salba RCA for di e derota na minuut 90+4, RCA 1 Scherpenheuvel 1.
Un banjo di awa frieuw pa e oncena di Corsow, e empate a forsa tempo extra. Den e alarge RCA, awo cu mas pia fresco y tambe un planteo efectivo, mas ofensivo cu Scherpenheuvel, ademas di un “edge” psycologico a cuminsa di biaha tirando den atake, Scherpenheuvel no tabatin contesta, asina “demoledor” RCA tabata den e tempo extra aki. Golnan a cuminsa cai un trei otro.
Na e di dos minuut den alarge caba, Jean Piere Fingal a combina cu Andrew Martinez unda e hoben talento a anota pa hasi e wega 2-1 pa RCA.
Scherpenheuvel a reacciona di biaha y a sali pa busca e empate, pero RCA a warda cu pasenshi y a haya nan oportunidad nan, nan a yega atrobe. Na minuut 102 den tempo extra, Jean Pierre Fingal cu un gol di media buelta ta hasi e wega 3-1 pa e Tricolornan.
Den e di dos mita di alarge, ta Steven Melchor den un “break” ta hasi un pase pa Yanuel Kelly, cu ta dal e golpi di knockout na minuut 114, RCA 4 Scherpenheuvel 1. Un resultado impresionante pa RCA y Aruba, merecidamente. Nos Man of the Match ta Steven Melchor, un decision sera ya cu ta hopi den RCA a brilla riba e anochi aki.
Na Kralendijk, Boneiro, Nacional a perde cu Real Rincon, campeon di Boneiro, cu anotacion di 2-1. Na Willemstad, Vesta, campeon di Corsow ta gana Vespo, subcampeon di Boneiro cu anotacion di 3-0.
Keda pendiente cu FutbolAruba pa mas reportahe amplio di Copa ABC y e siguiente partidonan.


text:
Di 4 dia di reunion cu stakeholders:
Diaranson 20 di juli tawata un dia hopi extenso pa loke ta trata e reunionnan cu stakeholders en cuadro cu formacion di Gabinete Wever-Croes II. Riba e tereno di medio ambiente, Roland Croes di Serlimar tawata presente na unda cu a papia riba e compania mes pasobra manera cu ta conoci Serlimar ta den surseance van betaling. El a wordo poni bou un tipo di curatela financiero aña pasa na mei door di e minister anterior di medio ambiente. Tawata importante pa sa con ta para awo cu Serlimar pasobra no lo kier mira un compania estatal bay bancarota. E reunion cu Serlimar a duna un miho bista di e situacion di e compania.
Prome Minister Evelyn Wever-Croes a duna di conoce cu e situacion ta keda hopi critico sinembargo den e ultimo lunanan aki Serlimar a logra mira avansenan si den e tema financiero y organisatorio pero no ta sigur cu esaki ta suficiente ainda pa por scapa e compania di bati bancarota.
“E reunion cu Serlimar tawata riba e area laboral, comercio, salud y medio ambiente. E meta na final di dia ta pa nos scucha kico ta locual ta importante pa e organisacionnan aki pa nos tene cuenta cu ne den e acuerdo di gobernacion cu nos ta trahando riba dje. Manera mi a splica diabierna, e acuerdo di gobernacion ta e prome stap, e di dos stap ta pa reparti e ministerionan entre RAIZ cu MEP y despues nos ta bay na e di tres stap pa apunta ministernan pa e diferente carteranan y cuminsa e procedura di screening.
Serlimar ta un compania cu hopi reto, haciendo su maximo esfuerso pa rescata e compania. Presente tabata director interino sra. Lacle, bewindvoerder sr. Rep y miembro di hunta di supervision sr. Croes. Di banda di formacion di Gabinete Wever-Croes II tabata presente Glenbert F Croes, Carlos Guiamo, Ursell Arends, Geoffrey Wever, Endy Croes, Rocco Tjon, Hendrik Tevreden y Formador Evelyn Wever-Croes.


text:
Oranjestad-Despues di un acohida grandi cu e siman di moda ARUBA IN STYLE a crea pa Aruba e ultimo tres añanan, Aruba ta conoce e siman aki su di dos diseñador international di e siman di moda Mercedes Benz Fashion Week cu a scohe Aruba como su destinacion favorito pa produci su campaña internacional pa 2015.
Aruba cu su playanan y hotel precioso y escenario natural ta captiva esnan den e mundo di moda . Aruba tin e gran honor pa un bes mas forma parti di un campaña di mercadeo di un otro diseñador renombra .. Disenador LULI FAMA cu ta famoso pa su trahe di bañonan unico .
Dos aña pasa na 2012, Aruba tabata e anfritrion di e conocida diseñadora Canadese– Reyhan Softaci, cu a produci su campaña di mercadeo mundial pa 2013 pa su prestigioso Aqua di Lara, Black Label y Qiss Qiss aki na Aruba y a haci un tremendo promocion pa Aruba y Renaissance Resort y tur patrocinador. Video di e promocion aki a gana Top 10 internationalFashion Video .
E diseñador di Luli Fama lo ta personalmente aki na Aruba pa diriji e produccion gramdi aki y poniendo nos isla su nomber mas den halto, dunando Aruba un posicion clabe den e mundo fabuloso di moda.
Conhuntamente cu un team di profesionalnan, 2 modelo renombra, su grupo di produccion di fotografo y videografo y estilista, nan lo ta kedando na beyisimo Renaissanse Resort and Casino, unda cu nan lo produci un gran mayoria di nan catalogo pa 2015 riba e isla priva di Renaissance. Ademas di esaki nan lo haya e oportunidad pa conoce un tiki mas di nos isla y disfruta di tur loke nos ta ofrece y hiba asina aki un bon imprecion di Aruba den su totalidad.
Mirando e mercado cu e grupo aki ta atrea ta un niche di lujo y cu calidad halto di e priduccion , Aruba ta hayando un mercadeo inigualble internacional den mundo di moda y farandula.
Luli Fama ta desvela su coleccion di tur aña durante a Mercedes Benz Fashion Week na Merca na July y ta,sigi pa Paris, Europa y otro ciudadnan cosmoplitan
E catalogo 2015 , lookbook , postcards y brochure di Luli Fama lo ser na tur prensa intermacional , di e.o.: W Magazine,Venue Magazine, Conde Nast, Marie Claire , Elle espanol , Sports Illustrated, Harpers Bazaar, Glamour, como tambe den e corantnan ,as renombra na tur exposicon y fashionshow . Cu esaki , Aruba lo haya un promocion unico unda cu tur e lista VIP cu ta asisti e siman di moda rond mundo lo haya promocion di Aruba tambe den nan ‘giftbags’
The Billionares Media un biaha mas kier gradici Gerencia di e prestigioso Renaissance Resort & Casino, Sr. Juan Koeiers di More4Less y e diferente restaurantnan fashionista cu ta forma parti di e produccion internacionalnan ali .
Aruba ta birando dia pa dia e icono den Caribe y Latino America pa loke ta trata ‘high-end shopping destination’ cu ta yama atencion di nombernan grandi den e industria aki.
Sigi tur medio di comunicacion pa conoce e produccion aki mas di serca. Y pa entrevista cu e disenjador.


text: Den oranan di atardi a drenta informe di un accidente riba Watty Vos Blvd. pariba di e rotone Ponton, mesora a dirigi patruya na e sitio. Na yegada di patruya na e sitio a bin compronde cu un dama chauffeur bou influencia lo a occasiona e accidente aki. E lo a perde control y dal un otro vehiculo unda ambos auto a baha for di caminda debi na e impacto. Polis a nota cu un dama chauffeur lo ta bou influencia di alcohol y a detene. Esaki no a bay facil ya cu e dama a resisti detenshon. Pero asina es a logra detene y transporte pa warda. Afortunadamente ningun persona a resulta herida.


text:
KRALENDIJK – Sekretario di estado Raymond Knops resientemente a skirbi un karta pa gobièrnu di Boneiru, esaki despues ku eks direktor interino di ‘Bonaire Holding Maatschappij’ (BHM) Ben Oleana, a manda un karta pa informá Knops di e situashon di kompanianan di gobiernu. Den e karta ku Oleana a manda pa Knops e ta splika ku kompanianan di gobièrnu ta dominá pa politikonan, loke ta e motibu ku e kompanianan no ta funshoná manera mester ta. Knops ta menshoná na gobièrnu di Boneiru ku e ta konsehá pa atende e situashon di e kompanianan ku firmesa i huntu ku stakeholdernan tuma e mando i traha pa mehorá e maneho di kompanianan di gobièrnu. Tambe el a pidi gobièrnu yena e vakaturanan di e komisariadonan di e kompanianan i pa pone e atministrashon finansiero di e kompanianan na ordu di un forma diligente. Segun sekretario di estado, esaki mester ta na bienestar di e funshonamentu di kompanianan di gobièrnu i e kalidat di servisio ku nan mester duna na habitantenan di Boneiru.
Raymond Knops ta bisa gobièrnu di Boneiru ku e ta skirbi e karta pa gobièrnu pa motibu ku ta gobièrnu ta esun ku mester pèrkurá pa bon maneho den e kompanianan di gobièrnu i komo representante di akshonista di e kompanianan. Knops ta bisa den su karta, ku e ta skirbi pa motibu di e diferensia di opinion ku tin entre gobièrnu i e direktor interino di BHM. E sekretario di estado ta skirbi tambe di kartanan ku el a risibí di BHM dianan 14 i 28 di aprel último.
Den media Knops ta bisa di a tuma nota di diferensianan di pensamentu entre gobièrnu i e eks direktor interino temporal. Tur dos tin nan responsabilidatnan diferente i esaki por kondusí na diferensia den punto di bista.
Den relashonnan di gobernashon, i sigur riba un isla chikitu manera Boneiru, Knops ta bisa ku ta importante pa atendé diferensianan na tempu.
E ta sigui menshoná ku e no ke bai den detaye di e diferensianan di punto di bista.
Knops ta skirbi gobièrnu ku ta na Bestuurscollege pa tuma e mando, pèrkurá pa bon maneho i atendé diferensianan di opinion ku e kompanianan. E ta bisa ku di Kolegio Ehekutivo e ta spera un maneho firme i konsistente pa yega na solushonnan. Ta p’esei, tambe riba su petishon, representante di reino interino a hasi intento pa stimulá pa atendé e asuntu na e manera korekto.
En general Knops ta bisa ku e ta kompartí e preokupashon ku tin tokante e maneho i e finansa di e kompanianan di gobièrnu di Boneiru. Ta p’esei Knops ta bisa ku el a firma un “Bestuursakkoord” fin di 2018 ku gobièrnu di Boneiru, ku sosten di Konseho Insular. Den esaki tin palabrashon tokante mehorashon di e funshonamentu, struktura i “Cheks and balances” den “corporate governance” na Boneiru. Esaki ta i lo keda un prioridat, segun sekretario di estado Raymond Knops den su karta dirigí na gobièrnu di Boneiru.


text:
E fin di siman dianan 17 y 18 di Juni E campeonato di Mens erger Je Niet ta bay conoce...Read more
Diamars na Centro pa Hoben y Famia tabata tin e placer di celebra dia internacional di hende muhe cu un...Read more
Diabierna anochi Mama Rosa pa di 7 aña ta sende e luznan di rotonde Mama Rosa. Un persona sigur no...Read more
Celebracion di mi 25 aña di bida artistico aki na Aruba. "Stempelnan di bida…!" Buscando den e bahul di recuerdo,...Read more
Den conexion cu Siman Internacional di Housekeeping, 12 di September te cu 19 di September, La Cabana Beach Resort &...Read more
Dia 22 di September Master Alberto Klabér a cumpli un aña mas di bida y a celebra hunto cu e...Read more
Dialuna anochi for di e caminda di Shaba pa Noord un tercel tabata core malo riba e caminda y chauffeur...Read more
Fundacion Alzheimer Aruba ta recorda awe e fecha di bisa NO na violencia y abuso di ancianonan. E poblacion mundial...Read more
Heidi Kemp, mama di e conoci ‘baby grandi’ Ricky , a duna un entrevista hunto cu e grupo Ta Basta...Read more
Rish-anne Ammerlaan, trahado preventivo na FADA ta splica MasNoticia cu pa ocho aña caba den luna di October ta organisa...Read more
Nos grandinan tambe ta hopi interesa den siña mas tocante tecnologianan nobo. Kimberly Boekhoudt di Setar ta informa cu hunto...Read more
Debi na e normal nobo e nobena Nacional na honor di nos Patrona stima Santisima Virgen di Alto Vista lo...Read more
E parada cultural celebrando “Dia di Brazil 2020” tawata di un bunita nivel! Nada ta stroba nos di realsa Aruba...Read more
2 di september 2020, Centro di Bario Brazil (CBB) a cumpli 45 aña di existencia. Como presidente mi kier a...Read more
Diadomingo ta di cumpleaños sra Maria Rufina Bikker-Krozendijk, mihor conoci como Mama Fina. E mainta Pastor Jairo Maduro di Misa...Read more
MUSIC EXPOSURE di Cas di Cultura a presenta e weekend cu a pasa, un concierto cu a laga esnan presente...Read more
Fiesta di Carnaval a keda celebra 19 di February 2020 cu nos grandinan di Flor di Brazil. Conhuntu Los Amikales...Read more
Diabierna a tuma lugar den CB Playa pabao e competencia di Disfras di Material Recicla 2020. Un total di 9...Read more
E siman cu a pasa Scol Preparatorio Aurora a tene su competencia di Reina, Princesita y Prins & Pancho di...Read more
E wega di Campeonato entre San Francisco 49ers, y Kansas City Chiefs lo wordo proyecta na Aruba su screen di...Read more


text:
Nos ta number dos di integridad financiero den Caribe
ORANJESTAD – Mientras cu oposicion diadomingo ultimo a spera noticia negativo den discurso nacional di Prome Minister Evelyn Wever-Croes, e mandatario principal di nos pais a trece un resumen amplio di noticianan positivo cu a pasa cu nos pais den e ultimo dianan. Prome Minister a felicita tur esnan
Un noticia sigur sumamente positivo ta e hecho cu Aruba a pasa e evaluacion di Caribbean Financial Action Task Force (CFATF) na forma exelente. CFATF ta e organisacion di Caribe, parti di FATF, cu ta encarga cu evalua sistemanan financiero di paisnan den mundo. Nan ta mira si nos tin suficiente medida di control, pa evita labamento di placa. Nan ta mira tambe con efectivo e sistemanan ta, pues si ta gara hende cu ta laba placa, y si ta persigui nan den Corte.
Paisnan cu no pasa e evaluacion, mester bay den un proceso riguroso di reforma nan sistema financiero. Un mal evaluacion di FATF of CFATF ta afecta inversionistanan tambe. Inversionistanan internacional ta prefera inverti den un pais cu un bon rating, un bon evaluacion.
E evaluacion aki ta hopi importante tambe pa nos sistema bancario solido, y pa e relacion di nos banconan local cu banconan corespondiente internacional. Aruba a wordo evalua aña pasa. Pa esaki nos a cuminsa prepara desde 2018 caba. Hunto cu stakeholders di sector publico y sector priva, nos a pasa e evaluacion aki. Aruba su sistema financiero ta integro, y nos resultadonan tabata excelente.
Cu esaki Aruba ta e pais number 2 di integridad financiero, Bermuda ta e unico pais cu a score poco miho cu nos. “Aruba a demostra cu nos ta tuma integridad en general, y integridad financiero hopi na serio. No cu palabra so, sino cu hechos. Berdad cu nos no ta ainda na e nivel cu nos mester ta di integridad, pero nos ta riba e bon caminda”, Prome Minister a enfatisa.
Tambe ta berdad, Prome Ministe a remarca, cu lamentablemente aki na Aruba nos a mira ex ministernan cu a wordo persigi pa labamento di placa. E berdad aki ta uno bergonsoso pa nos pais, pero e parti bon ta, cu Aruba a demostra cu nos ta tuma accion, investiga nan, persigui nan y nan ta wordo teni responsabel.
Gradicimento
Prome Minister Wever – Croes ta gradici Banco Central di Aruba cu a yuda financia e “National Risk Assesment”, pasobra sin esey no por a deteca e riesgonan na tempo pa traha riba nan. Tambe tur stakeholders den sector publico manera Banco Central di Aruba, FIU/MOT, Ministerio Publico, Aduana, Camara di Comercio, Cuerpo Policial, Departamento di Asuntonan Economico y Departamento di Legislacion.
Banda di e stakeholders di sector publico y semi publico, tin sector priva manera banco, companianan di seguro, companianan di transferencia di placa, companianan di ‘trust services’, notarionan, abogadonan, real estates, car dealers y joyerianan.
Concluyendo Prome Minister, den nomber di Gobierno di Aruba, ta gradici tur miembro di e stuurgroep AML/CFT, DWJZ y Minister di Finansa Xiomara Maduro pa e trabounan haci durante e proceso aki. Ta felicita tambe Aruba completo cu e resultado positivo aki. Nos pais ta den luz positivo y nos mester ta gradici pa esaki.


text:
Social
Home Social
Bochincha cu un concierto exitoso di El Chaval
Oranjestad: Diasabra anochi pa manece diadomingo marduga, Bochincha a host un tremendo concierto, cu musica di e banda local D'licous,varios Dj y e highlight...
Daycare Cathrin a celebra dia di Himno y Bandera
Dia di Himno y Bandera e clientenan di Daycare Cathrin a goza di e actividadnan den cuadro di dia di Himno y Bandera. Asina...
Invitacion pa Torneo Himno y Bandera di Bolas Criollas na Papaya Ranch dia 18...
Papaya: Papaya Ranch Bolas Criollas Team tin e sumo placer di anuncia apertura di temporada di Bolas Criollas 2022 en coneccion cu celebracion di Himno...
Minister Dangui Oduber ATA TA JOIN TPEF CU CONTRIBUCION FINANCIERO NA FUNDACION STIMAMI...
ORANJESTAD (AAN) – Ya pa varios aña caba “Tourism Product Enhancement Fund” TPEF ta e main sponsor di e programa di sterilisacion cu yama...
Censo: “…pa 17 juni 2021, tur votado mester por haya nan carchi di voto...
E hefe di Registro Civil y Censo ta participa cu conforme articulo 38 di nos Ordenansa Electoral por lo menos 8 dia prome cu...
E MINISTERIO DI BOLUNTARIO DI FREEWINDS TA DUNA HOPI IMPORTANCIA NA “ MAS ACCION...
Mientras e cantidad di casonan di Covid-19 localmente ta vahando no to nifica c uta ora pa releha. Al contrario, e contrario mester wordo hasi...
Aplica online pa sigura puesto di estudio na Colegio EPI 2021-2022
Warda te ora cu haya diploma/ cijferlijst no ta necesario. ORANJESTAD – Colegio EPI a habri e inscripcion pa aña escolar 2021-2022 recien y entrante 1 di april. E proceso di...
PLAN DI MAYOR articulo 3 CUIDO Y EDUCACION
Den cuadro di e concepto di ley ontwerp-Landsverordening houdende wijziging van Boek 1 van het Burgerlijk Wetboek van Aruba en het Wetboek van Burgerlijke...
Rita Werleman a conmemora 25 aniversario di servicio pa Pais Aruba
ORANJESTAD – Dia 11 di maart ultimo a conmemora 25 aniversario di servicio pa Pais Aruba di sra Rita Werleman. Minister Xiomara Maduro a...
Anuncio Publico: Cosmo ta perdi den area di Paradera
For di Dialuna mainta e pushi Cosmo ta perdi den area di Paradera, Si bo sa paradero di Cosmo, plse contact Ruby na e siguiente...


text:
WILLEMSTAD — Kòrsou lo ta anfitrion di un selebrashon deportivo e fin di siman di 11 i 12 di mart próksimo. Ya pa algun aña kaba, Aruba, Bonèiru i Kòrsou ta kompetiendo. Aña pasá, FDDK a logra partisipashon di St. Maarten proksimamente despues di a invitá St. Maarten pa un impreshon di e interinsular na Kòrsou. St. Maarten lo kuminsá partisipá na Kòrsou ku aspirashon pa partisipashon na e otro islanan i mas ku klaro, pa e tres islanan kompetí nan St. Maarten tambe.
Deportenan ku lo forma parti di e kompetensia proksimamente ta:
- Basketbòl, skol di fundeshi
- Vòlibòl, skol di fundeshi i skol avansá mucha muhé i mucha hòmber
Despues di Kòrsou, lo sigui ku e kompetenshanan interinsular na Aruba i tambe Bonèiru na aprel próksimo.
Pues ya bo sa, dianan 11 i 12 di mart Sala Errol Rooi aya na Stadion Ergilio Hato SDK lo ta yená ku hóbennan di e diferente islanan kompetiendo. Entrada ta kompletamente grátis, asina dunando pueblo hinter, speshalmente nos hóbennan e oportunidat pa bai apoyá i atmirá nos hóbennan.
Danki speshal na Inselair, ku ta kere den deporte i ta mira su importansia pa nos hubentut.
Pa keda na altura di tur loke ta pasando i lo pasa durante di Inselair Interinsulair 2016, chèk e página di Facebook di FDDK.


text:
Kobransa / Incasso
Departamento di Kobransa (Incasso) ta esnan ku ta atendé ku tur lokual tin di haber ku pago i kobramentu di sea hür, fiansa o hipotek na FKP i FFP.
Importante
Ora ta hür un kas, ta importante pa kòrda ku mester paga e doño di kas tur luna.
Tur hende ku ta hür un kas mester paga nan debe di kas promé ku dia 5 di kada luna.
Meskos ta konta ora ta hür kas serka FKP. Asina ta evitá gastu ineserario o retraso ku pago.
Prome ku tur kos bo kas ta e promé responsabilidat.
Kon ta paga e hür?
Tin diferente posibilidat pa paga hür.
Esun mas fásil ta pa laga bo doño di trabou òf e instansha kaminda bo ta kobra, retené e sèn i pon’é riba kuenta di FKP i bo no tin nada di kòrda.
Nos mes ta sòru pa e poderashon yega serka bo doño di trabou òf e instansha konserní.
Numbernan di Kuenta
Bo por laga bo banko tambe retené e sèn via di un “standing order” ku bo por traha "online" i pasa e sèn riba kuenta di FKP.
Bo mester kontrolá bo statement si tur luna, pa wak si banko a kita e sèn di kas.
Nos numbernan di kuenta ta:
Maduro & Curiel’s bank :396.805.07 Swiftcode: MCBKCWCU
Banko di Caribe : 0150 313 382 801
Giro Bank :328 200
RBTT :11.17.432
Hasi uso di Pagafasil.
Awor ta mas fásil pa klientenan ku ta paga na kaha di FKP pa paga resibunan di Fundashon Kas Popular & Fundashon Fiansa Popular via Pagafasil.
Ya tin algun tempu kaba ku FKP i FFP a yega na un kombenio ku Pagafasil pa e klientenan por hasi uso di e fasilidat aki pa paga hür i hipotek
A hasi e trámitenan nesesario pa hasi e transakshonnan posibel i tambe a duna tur kliente ku ta paga na kaha di FKP un karchi ku nan number di kuenta huntu ku un foyeto ku ta splika unda algun Punto di Pago ta den nan bisindario.
E sistema tin su bentahanan pa e kliente.
Hasiendo uso di Pagafasil e kliente :
- No tin gastu adishonal enbolbí.
- No tin nodi para den rei.
- No tin mester di bin te FKP mas.
- Akseso 24/7 na diferente Punto di Pago serka di su kas òf riba su ruta.
Evaluashon periódiko di supsidio.
Regularmente FKP mes ta aserká tur su hürdónan ku ta hasi uso di areglo di supsidio, pa evaluá e supsidio ku nan ta risibí.
Ta importante pa e hürdó reakshoná riba nos petishon i suministrá nos e dokumentunan ku nos ta pidi.
Di otro manera nos ta asumí ku e hürdó no ta interesá mas den e (supsidio) rebaho.
E ora ei nos lo kuminsá kobr’é e suma real ku e kas ta bal.
Kambio den bo entrada
Si pa kualke motibu bo entrada a baha, of esun ku ta paga huntu ku bo no tei mas; bo por aserká nos ke e petishon pa adaptá e hür ku bo tin ku paga.
Meskos ta konta tambe si bo entrada a subi of tin mas hende ku entrada den e kas. Yama nos pa hasi e adaptashon.
No warda te dia FKP yamabo of kontrolá.
No warda te dia ku FKP yamabo, pasobra lo bo por haña bo ta paga e adaptashon ku forsa retro-aktivo, esei ke men ku nos ta bai bèk ku bo tur e tempu ku nos no a adaptá bo hür.
Problema ku pago ?
Tin biaha por tin sirkunstansianan ku ta hasi difísil pa paga bo debenan na tempu ( promé ku dia 5).
Den kasonan asina, tuma kontakto ku nos mesora!
Semper nos ta dispuesto pa papia ku bo riba e problema di pago, pa huntu yuda buska un solushon.
No laga yega asina leu.
Hopi bes sinembargo un hende ta kai atras den pago i nos no ta tende nada di dje.
Ni despues di diferente “aanmaning”.
Den un kaso asina nos ta haña nos obligá di pone e kaso den man di un deurwaarder.
Tur gastu relashoná ku esaki, ta kore pa kuenta di e kliente ku debe.
Si karta di deurwaarder tampoko no ta yuda, no ta keda nos nada otro di bai korte ku e kaso pa pidi wes pa saka e hendenan for di kas (“ontruiming” of "veiling").
Nos di nos banda, ta purba di tur manera pa evitá esaki, pero e kliente ku debe ta keda esun responsabel.
Areglo di pago
Nos por yega na un areglo di pago ku bo, kaminda nos ta tene kuenta ku bo sirkunstansianan personal.
Bo por ta sigur ku nos lo trata bo problema na un manera sumamente diskreto.
Tuma kontakto
Pa mas informashon por tuma kontakto ku nos na tel of WhatsApp: 423 6000
o manda un e-mail na Info@fkp.cw
Tambe por yena e formulario di Petishon Areglo di Pago


text:
1 di julio 2021, e direktiva di Bonaire Cruise Tourism Association (BCTA) a ekspresa su insatisfakshon ku e situashon
aktual den un karta na kolegio ehekutivo i otro departamento nan publiko. E karta ta bisa ku e industria di krusero ta
desepshona ku e deklarashon nan di OLB no a wordu kumpli. Ademas, e direktiva di Bonaire Cruise Tourism Association
ta indika ku no tabata tin ningun konsulta tokante e redukshon di e ayudo salarial ku empresarionan of representante
nan di e uniko sektor di Bonaire ku ta sera ainda.
BCTA ta pidi den e karta un perspektiva tokante un (re)apertura di e industria di krusero na Boneiru tal i kon ta konosi di
e sektor, no lo ke ta wordu deskribi den e plan di rekuperashon of manera a wordu komunika na prensa durante e
bishita di e delegashon ku diputado Hennyson Thielman na Miami pa e konferensia di ‘return to sail’. E parti di krusero
den e plan di rekuperashon no ta di ningun manera un plan di rekuperashon, pero mas bien e ta parse un plan de
likidashon di e sektor di krusero aki na Boneiru. Den e plan di ‘rekuperashon’ (recovery plan) e gobierno no a konsulta ku
e sector, kaminda ku tin hopi elementu den dje ku no ta faborabel of realistiko. E plan relashona ku krusero den e plan di
rekuperashon no ta basa di ningún manera riba investigashon balido, nan no ta respalda sientífikamente i nan no ta den
liňa ku e plan maestro di turismo strategiko (STMP 2017-2027).
Algún día prome ku e delegashon di diputado Thielman a biaha pa Miami, BCTA a sinta na mesa ku diputado i a
ekspirimenta e kombersashon komo uno agradabel i tabata kontentu di tende ku hopi di e elementonan di e plan di
rekuperashon no tabata riba e puntonan di agenda of ku no lo a wordu diskuti durante e bishita di e delegashon di
Thielman den e konferensia di krusero na Miami. A wordu akorda ku lo reuni ku regularidat i ku lo traha huntu riba e
problema nan den e sector di krusero di Boneiru.
Sin embargo e sonido nan ku ta yega foi di e liňanan krusero na algún empresarionan na Boneiru ta un historia
kompletamente diferente. Hecho ta ku e delegashon di diputado Thielman a diskuti sierto puntonan di e plan di
rekuperashon infunda na Miami. Esaki a krea konmoshon inesesario entre socionan importante den e sektor krusero. Ta
di spera ku e bishita di delagashon di diputado Thielman lo bai trese hopi daňo ekonomiko den e merkado turistiko
krusero aki na Boneiru i muy en particular na empresarionan i trahadornan lokal ku ta direkto of indirekto relashona ku e
industria krusero aki na Boneiru. Miles di puesto di trabow ta kore riesgo. E liňa nan di krusero grandi i chikito awo ta
rekonsiderando Boneiru después di e bishita di delegashon di diputado Thielman na Miami.
Tur e trabow ku foi anja 1967 a wordu realisa pa konstrui gradualmente e industria krusero na Boneiru i poné riba e
mapa mundial komo un di e destinashonan mas gusta, por wordu kibra pa via di un plan mal pensa bou di preshon di
algún grupo konspira ku no tin nada di perde i asina hiba Boneiru un 20 aňa atrás bek. Hopi empresarionan durante
aňanan a inverti den un resepshon bon i sigur pa e bishitante krusero. Según BCTA, e pérdida di hopi trabow local i
pérdida di e apoyo salarial no ta un perspektiva agradabel. E plan tusristiko pa krusero ta basa riba e STMP 2017-2027.
Basa riba e plan ei, hopi empresario a inverti den e futuro di krusero turistiko aki na Boneiru.
Hopi negoshi den e sektor krusero lo kibra ku e plan aktual di ’rekuperason’ of miho bisa ‘likidashon’ enbes ku nan risibi
e ayudo pa rekupera. Enbes ku nos gobierno brinda e apoyo nesesario ku e industria krusero mester di dje, e delegashon
di diputado Thielman por kousa mas daňo i hinka e empresarionan Boneiriano den mas problema. BCTA no ta
kompronde kon durante un krisis OLB (Openbaar Lichaam Bonaire) konsiente of inkonsientemente ta skohe pa trese
mas stres i dificultad pa e empresanan lokal i nan trahadonan.
Si no tin perspektiva di un reapertura ku e sektor krusero merese, e ora ei e sektor krusero di Boneiru ta boga pa un
kompensashon generoso.
Den e karta di urgensia BCTA ta lamenta ku no a konsulta ku e sektor krusero tokante eleminashon gradual di e apoyo
salarial. Mirando e hecho ku BCTA resien a wordu establesi esei no ta un sorpresa pero BCTA ta duda ku e
representantenan di e sektor turistiko a pensa den e sektor krusero den e kombersashonan pa redusi e apoyo salarial.
Ta baha e apoyo salarial di 80% pa 60% pero e rekuperashon ku tin den otro sektor nan no ta konta pa e sektor krusero
paso ainda e waf di Boneiru ta será pa barkunan krusero. Ta di spera ku e empresanan ku ta dependiente di e barkunan
krusero no lo por hasi uso di e flexibilisashon ora ku gobierno elimina e apoyo salarial aki.
BCTA ta skibi ku e gabinete a yuda te na e momentonan aki ku un paquete di medida di kual e empresarionan ta masha
agredesi. Tambe e directiva di BCTA ta apresia e esfuerzo di SZW (Sociale Zaken en Werkgelegenheid)
Ku e medidanan di apoyo salarial pa e empresarionan den e sektor turisitko krusero na Boneiru por preserva un parti
importante di e sektor ku ta esensial pa un klima di vida atraktivo. Esaki porsupuesto ta posible solamente si OLB tin
intenshon di reinisia e industria krusero enbes di kibre.
Te aworaki den e sektor di krusero na Boneiru a eksisti asosashon nan ku ta representa un parti di e sektor krusero
manera: TAB (Taxi Association Bonaire), BACCA (Bonaire Arts & Crafts Association), BEA (Bonaire Explorer Association),
BPA (Bonaire Port Association) i WAB (Watersport Association Bonaire). E kombersashonan pa uni tur e miembronan di
e asosashonan individual aki i empresarionan ku no ta forma parti di un di e asosashonan aki a resulta hopi positivo e
aňa pasa. BCTA a wordu funda ku e deseo i proposito di tin un voz den e sector krusero aki. BCTA ta pretende di reuni
tur e asosashonan aki di e sektor krusero den e sentido mas amplio pa logra e koperashon y e desaroyo. Pa mas
informashon por tuma kontakto mandando un email na: info@bonairecruisetourism.com


text:
E actividad hubenil aki ta tuma luga dia 9 di november 2022 na Cas di Cultura Aruba.
E tema oficial p’e edicion Celebracion 15 aña di existencia ta: “Talentonan Scondi”.
Inscripcion ta keda oficialmente habri te cu dia 1 di september 2022.
Si bo ta un hoben entre 15 te cu 29 aña y cu ta gusta balia, actua, traha obranan di arte, canta, pinta, traha obranan di man entre otro; esaki t’e oportunidad pa forma parti protagonico di e tremendo actividad hubenil aki.
Por participa den forma individual of den grupo maximo 5 integrante.
Mester presenta cu’n obra completamente nobo y original cu duracion di 5 minuut maximo na unda cada hoben y of grupo lo desaroya nan propio interpretacion di e tema central cu ta: “Talentonan Scondi”.
Por participa cu’n obra di arte multidisciplinario cu ta un combinacion di tur disciplina Artistico y of un obra interdisciplinario cu ta consisti di un combinacion di 2 of mas disciplina artistico, por ehempel baile- teatro y of un disciplina su so dependiento di e talento di e hoben.
E disciplinanan artistico p’e competencia ta: Teatro, Arte di Palabra, Expresion Corporal, Baile, Canto, Dominio di Instrumento, Moda, Fotografia, Pintura, Arte Visual, Arte Manual, escultura, video art, creado di contenido, Maestro di Ceremonia, Deporte Creativo y mas.
Busca bo formulario di inscripcion na Departamento di Cultura Aruba y sigura boso participacion.
Pa mas informacion por tuma contacto libremente na Departamento di Cultura Aruba cerca Esmara Martis y of Julie Merencia Molina, Jhon Freddy Tobón Montoya, of tambe busca mas informacion den e pagina oficial Gang di Arte Aruba na unda por yena digitalmente e formulario di isncrpcion. Hobennan, No perde e grandioso oportunidad aki.


text:
Fundashon Bon Intenshon lo organisá e promé Festival Di Pueblo dia 2 di yüli próksimo
Kòrsou pronto lo tin un festival mas agregá na e diferente festival nan annual. Riba 2 di yüli próksimo Fundashon Bon Intenshon lo organisa e promé Festival Di Pueblo.
Ta e intenshon pa e festival aki bin bèk kada aña riba dia di Bandera. Nos lo selebrá e festival aki den Otrobanda den estrecho koperashon ku tur otro stakeholder. Lo sera Breedestraat for di Neto Bar te Brionplein, p’asina henter e area ei bira un area asesibel pa públiko.
Lo tranformá Breedestraat den un area festivo, kaminda lo tin aktuashon di e.o. banda nan lokal, tipiko nan di Kòrsou, lo tin tènt nan di kuminda krioyo i tambe lo tin benta di boka dushi i otro kos nan kultural Kurasoleño. Entrada ta grátis i e Festival ta kuminsá pa 1or di mèrdia i ta kaba 7or di anochi. Pronto lo sigui mas informashon riba e promé edishon di Festival di Pueblo.


text:
VIDEO CLIP: Prinston Paulina i Tsean a graba ‘Primida’
Resientemente TRENDSZ a logra kòmbersá ku Prinston Poulina, konosido rèper yu di Kòrsou ku tabata forma parti di Tony Montana Music. Ta trata aki di artista, konosí tambe, bou di su nòmber artístiko, ‘Elnegroqdomina’, ku ta para pa “El negro que domina”. Prinston Poulina ta e kantante di e track ku mas ‘views’ na Kòrsou- te ku awe, esaki pa e piesa “Bala”, ku a alkansá 23 mion bistaso riba Youtube. Mas aleu tambe e ta kanta ‘Trat’é’ i algun otro hit mas ku Tony Montana Music tabata tin.
E rèper a deklará na TRENDSZ, “Aworakí mi ta bezig ku un karera internashonal na spañó, i dor ku mi ta yu di Kòrsou, mi ta sigui saka algun kansion na papiamentu tambe. E promé ya nos a graba kaba i tambe su videoclip. Esaki unda ami ku ‘T-sean’ ta interpretá e tema “Primida”. E lo sali e luna aki mes.
TRENDSZ a komprondé ku Prinston pronto lo tin un piesa kombiná ku ‘Rahi’, kende tambe ta un eks integrante di ‘Tony Montana Music’”. Prinston Poulina a finalisá bisando, ku e lo tin hopi ft internashonal próksimamente.


text:
Den bida tin hopi situacion cu por duna nos stress. Problema den famia, morto di un ser keri, divorcio, retiro di trabou, soledad, placa… Si abo tin stress corda pa tuma bo keho na serio. Pero mas importante tuma accion pa elimina e causanan…
Con? Planea tempo liber. Esaki ta ‘tempo pa bo mes… ABO’. Hasi cosnan cu abo ta haja leuk y cu ta relaha bo. Bay cana den mondi, bay lama, busca silencio… bay sinta na Alto Vista… loke ta pone bo sinti bon…
Stop di pensa cu abo ta responsabel pa felicidad di tur otro hende.
Stop di pensa cu tur cos lo fracasa si abo no hasi nada. Cu otro palabra, stop di carga mundo riba bo schouder…
Come saludabel, come mas berdura y fruta. Esaki ta juda hasi bo sistema limpi. Di e forma aki bo curpa y mente lo funciona miho. Si bo ta bebe hopi koffie, alcohol, pildo di drumi of ta huma. Realisa cu esakinan ta juda bo temporario. A lo largo, nan lo duna bo mas stress so. Stop cu nan, si no por den un solo biaha, stop poco poco.
Scrap actividadnan si bo tin di mas. Kico bo ta hasi cu ta pone bo den stress? Bo por sin e actividadnan aki? Realisa cu mundo ta sigi draai gewoon si abo stop pasobra bo ta demasiado druk…Podise te hasta tur hende ta mas contento cu un persona cu ta mas contento na trabou y na cas… bo lo bira mas productivo…
Papia cu hendenan cu por juda bo… sigur NO papia cu hende cu lo duna bo mas stress… Sinja pa bisa ‘no’… si bo tin problema pa bisa no… puntra pa tempo pa bo pensa, prome bo dicidi. Esaki ta duna bo tempo pa evalua miho pa bo mes, kico bo kier hasi…
Traha un planning… esaki ta juda bo pa tin un bista riba bo dia…awo ta mas facil pa dicidi ki bo por scrap… Concentra riba bo forsa!
Pensa riba bo exitonan. Pensa riba e momentonan den bo bida, unda bo a confronta situacionnan hopi mas dificil y a surpasa esakinan. Pensa cu bo por atrobe. Sea orgujoso di bo mes!!!
Relaha. Bay un les di yoga of tai chi. Of djis sinta y hala rosea profundamente pa un par minuut. Esaki ta crea espacio den bo mente y curpa.
Reconoce cu bo tin stress. Cada hende ta reaciona diferente riba stress. E por expresa su mes den dolor di cabes, of perde peso of come di mas… paga tino na e senjalnan cu bo curpa ta duna.
Y si bo a purba tur cos y no a logra? E ora bay bo dokter of busca judansa professional. Sa cu abo ta e persona mas importante den bo bida… si bo no ta felis cu bo mes, dificilmente bo por juda otro…
Duna bo mes balor… bo ta bal!!!


text:
ORANJESTAD – Minister di finanza di Aruba Xiomara Maduro a sugeri den su ultimo reaccion riba e conseho di e colegio di supervision financiero di Aruba CAFt, cu e bay bin di carta a bira un caso estilo ‘Welles-Nietes’, of crioyamente bisa, ‘E di cu e ta’. Den e ultimo carta cu e colegio a manda pa gobierno di Aruba diabierna ultimo (10 di juni 2022), e contenido ta parce netamente esey. CAFt ta duna varios ehempel di esey den su carta. P.e. cu gobierno den su carta ta bisa cu mientras cu gobierno ta sigura cu e la sigui conseho di CAFt riba e tema di goederen en diensten, CAFt ta bisa otro. “Compara cu e realisacion promedio den e añanan pre corona 2015 pa 2019, CAFt ta realisa sinembargo cu e gastonan presupuesta ta execivamente halto”. Pues CAFt ta contradeci gobierno den esaki, un di e hopi casonan. Tambe e colegio ta bisa cu basa riba e splicacion di gobierno riba presupuesto, CAFt no ta mira motibo pa a aumenta e post di gasto den e presupuesto. “Como tal CAFt ta keda para riba su conseho pa ahusta e post di goederen en diensten abou cu por lo menos 39 miyon, pa e nivel pre corona.
SERLIMAR
Por corda con den e splicacion cu e minister a duna pakico a opta pa ,- contra conseho di CAFt -, aumenta e subsidio cu 3 miyon na Serlimar. E splicacion simple, tabata pasobra segun e minister, no por keda sin yuda Serlimar, sino e compania ta bay bancarota. Y e mandatario a duna un splicacion mas detaya con a yega na e suma extra ey pa Serlimar. CAFt, sinembargo tin otro pensamento. Segun e colegio, e solucion cu gobierno ta trece aki ta “ignora e importancia di resolve e problemanan structural dentro di e entidadnan gubernamental y e riesgonan asocia cu e presupuesto di e pais”. CAFt ta sigui bisa cu gobierno mester tuma suficiente medida pa genera entrada asina cu ta evita cu mester subsidia un entidad semigubernamental. E ta mira esaki ta yega aun mas leu si mira e forma con for di e presupuesto, gobierno ta duna subsidio considerable na otro entidadnan semi gubernamental manera Post NV y Arubus. Pesey e ta mantene su punto di bista, na e conseho y recomendacion cu ta cay bou di esun number 9 di e 13 consehonan.
RECORTE SALARIAL
Unda cu tambe ta keda e situacion di nietes-welles, ta e parti di e recorte salarial. Gobierno di Aruba a bisa cu e ta bay duna placa bek, y ta consiente cu CAFt ta contra. Gobierno ta usa e pensamento di Hulanda cu lo ta dispuesto pa aproba esaki. Gobierno di Aruba, adelantando esaki, ya a inclui e pagonan den e presupuesto pa medio di provisionan inclui. CAFt, sinembargo ta para ariba, pa gobierno no haci esaki ainda, tanten cu RMR no a tuma un decision. E decision ey ta para atrobe (RMR no a dicidi diabierna ultimo debi cu Corsou tin problema cu e asunto aki) y awor ta mustra cu ta pa te dia 24 di juni 2022 por bin un decision. Echo ta cu ainda no tin un decision segun CAFt. “CAft ta reitera su conseho (na gobierno) di no inclui e partida provisional mientras RMR ainda no a tuma un decision y cu CAFt ainda no a wordo informa al respecto” e colegio ta sigui bisa. Gobierno di Aruba ta pensa diferente y ta bisa cu ta meramente ‘un formalidad’ pa RMR aproba pasobra gobierno Hulandes a duna su ok caba. Mas ehempel di welles-nietes.
POR VIOLA SOLAMENTE DEN 2022
CAFt tambe ta recorda Aruba, cu e la haya aprobacion solamente pa desvia di e norma pa 2022, y no e otro añanan, manera 2023. Y como tal ta spera cu pa 2023, te pa 2026, e presupuesto di Aruba mester mustra un surplus caba. Gobierno di Aruba den pasado recien a bisa caba cu e ta wak esaki dificil y cu ta te 2026, esaki por eventualmente keda cla. CAFt ta recorda gobierno di e ‘excepcion di un aña so, pasobra e lo ta mirando cu gobierno ta actuando como si fuera e por tin un ‘pass’ pa 2023 tambe cu e por desvia di e norma pa mas tempo.
BTW NO TA CLA
Un otro problema cu tin ta e introduccion of falta di esaki, di e introduccion di e impuesto indirecto conoci como BTW. Gobierno di Aruba ta sigura den e presupuesto cu desde 2023 BTW lo genera 160 miyon extra pa caha di gobierno. Pero den e mesun rosea, gobierno ta bisa cu e plannan no ta completamente cla ainda y despues di decisionan final, por duna mas informacion. CAFt ta recorda gobierno cu na 2019 mescos a sosode, unda cu a haci cierto reforma sin motiva esaki suficiente, y como tal e colegio no por a calcula e entradanan real di e medida, y ta teme un ripiticion aki. Ademas, gobierno no a motiva e suma di 160 miyon. Esaki ta logico, pasobra gobierno a bisa caba cu e no ta cla, pero CAFt ta insisti cu e kier e informacion awor. Loke ta preocupa e colegio tambe ta cu mientras cu gobierno a solamente inclui e efecto presupuestario di e introduccion di e BTW, departamento di impuesto ya a informa varios stakeholders, cu lo bin medidanan cu ta compensa e introduccion. Pues esaki no a wordo bisa na CAFt. Ademas, e colegio ta nota cu e ley necesario ainda no ta formalisa. Y como tal e fecha di e introduccion como e plan di reforma fiscal su forma, lo tin influencia riba e entradanan spera for di 2023, cu ta importante pa por yega na e surplus di e aña ey (di 1%:red) . Por mira pues, cu tin e wega di welles-nietes ta continua entre gobierno y CAFt. Por lesa mas di e carta largo di CAFt door di click AKI.


text:
Oranjestad-Aña 2015 a habri cu diferente anuncio di proyecto door di ministernan di Gabinete Eman. Cada biaha bo ta nota cu e insistencia den proyecto y energia berde ta crece mientras e ciudadano mes ta kedando un banda. Gabinete Eman y fraccion di AVP na varios ocasion den forma di camuflahe a pretende di ta para na banda di pueblo, siendo cu medidanan na caminda ta mustra lo contrario. E pregunta e ora ey ta: Ki dia lo papia di sostenibilidad di calidad di bida? Ki dia nos por papia cu tur famia lo tin lo basico pa alimento riba nan mesa? Ki dia e consumidor por haya un “break” di tanto aumento? Na varios ocasion nos di MEP a señala cu e pueblo ta bayendo atras den su poder di compra. Esaki ta bayendo asina leu cu awendia ta parce cu lo basico a y ta birando un luho debi na subida di prijs.
Poder di compra
Durante aña 2014 fraccion di MEP a presenta 2 diferente mocion den Parlamento pa netamente laga e ciudadano tin mas placa den su man y cuida su poder di compra. E motibo mas crucial pa presenta e mocionnan aki tin di haber cu e aumento di costo di bida. Ultimo tempo comunidad a confronta su mes cu aumento di entre otro tarifanan di utilidad, productonan alimenticio sin laga afor diferente medida den 2014 y loke falta (diferente belasting) pa wordo implementa ainda den 2015 cu ta pone e ciudadano como consumidor keda bay atras. Hecho ta cu tur esakinan ta crea un efecto inflatorio y pone cu prijsnan lo sigui subi perhudicando e ciudadano. Algo cu nos partido semper a boga pe y agrega den programa di gobernacion ta pa mehora e calidad di bida pa famianan Arubano y un di e promer pasonan pa tuma ta ampliacion di e canasta basico.
Canasta basico
Kico ta canasta basico? Canasta basico ta un seleccion di productonan cu ta cay bou di regulacion di gobierno. Esaki ta nifica cu gobierno pa medio di Departamento di Asuntonan Economico tin e autoridad pa controla comerciantenan riba e benta di productonan aki na publico y por stipula un prijs maximo pa e productonan aki. Remarcabel ta cu na Aruba e canasta basico aki ta un lista di solamente 11 producto cu a wordo escogi sin un base real. Pa colmo pa hopi tempo (añanan largo) e macuto basico no a wordo adapta pa por ta riba mesun liña cu necesidadnan basico actual (algo pa yora!). De facto e ta nifica cu tur loke awendia ta cay of wordo considera como uso basico no tin un prijs maximo haciendo e dificil pa e famia keda “keep up” cu aumento di prijs door di comerciantenan. Pues bo por conclui cu e ciudadano no tin proteccion pa por logra cumpra loke ta basico.
Comparacion
Si nos haci un comparacion cu esun di Corsou bo lo nota un diferencia bastante grandi pasobra nan lista ta consisti di un total di mas o menos 50 producto y ta varia den productonan di alimento, pa baby, fruta/berdura y higiena personal etc. Nos ta sigur cu e lista di Corsou lo por sirbi como un guia p’asina logra amplia esun di Aruba.
E solo hecho cu e canasta basico ta consisti di solamente 11 producto y cu pa añanan largo no a wordo amplia ta algo condenabel. Como hoben politico mi ta convenci cu ampliacion di e canasta basico ta un paso cu lo haci diferencia den e calidad di bida di ciudadanonan como consumidor. E ampliacion ta uno importante pasobra asina so e famia por logra yega tur luna na su necesidadnan basico sin cu mester pasa trabou y of pa evita abuso di aumento di prijs ora por ehempel hisa e BBO of bin cu otro medidanan. Pesey e ta sumamente necesario pa traha riba e leynan necesario. Si gobernantenan actual no haci esaki pueblo por conta cu ampliacion di canasta basico lo wordo ehecuta y cambia manera cu MEP ta den gobierno, pasobra costo di bida sostenibel mester ta prioridad!


text:
Ruthmilda Larmonie-Cecilia Komo Minister di Ekonomia mi a reuní ku e sektor di pòmp di gasolin, ku ta konsistí total di 26 pòmp di gasolin na Kòrsou.
Ruthmilda Larmonie-Cecilia
Komo Minister di Ekonomia mi a reuní ku e sektor di pòmp di gasolin, ku ta konsistí total di 26 pòmp di gasolin na Kòrsou.
Meta di e reunion tabata pa kon huntu nos por yega na un formulá ku por brinda abo un mihó preis di gasolin.
Mi a enfoká ku esaki no mester pasa mañan, pero ku pueblo di Kòrsou mester sinti e efekto positivo kaminda di un manera struktural a baha preis di gasolin.
Tabata un reunion fuerte pero ku kontenido, for di Ministerio di ekonomia i representantenan di pòmp stashon.
Na final di e reunion, nos a yega na un palabrashon kaminda huntu den forma di grupo di trabou lo sigui traha, mesklando opinion i informashon di tur dos banda di partido, pa yega na e punto kaminda tantu e sektor di pòmp di gasolin i abo / (pueblo di Kòrsou) ta kontentu kuné.


text:
Parlamentario mr. Juan E. Thijsen (MEP): Parse Otmar Oduber (POR) a laga posnan habri cu Mike Eman tin awor como arma pa controla Otmar y forza un coalision AVP-POR
Parlamentario mr. Juan E. Thijsen ta kere cu ta importante pa pueblo di Aruba ta consciente con e poder politiconan ta move riba nos isla y den Reino Hulandes. Desde 2009 Aruba a conoce Gabinete Mike Eman cu a cuminsa cu hopi entusiasmo y promesa. AVP a gana eleccion entre otro cu acusacionan cu Partido MEP lo a traha pa yena saco y hiba un maneho corumpi. Mike Eman a bai asina leu di laga parlamento Hulandes pa medio di WODC haci un rapport referente e acusacionan aki. Grandi tabata e decepcion pa AVP y Mike Eman cu WODC no a logra nada y ningun hende no a worde investiga ni deteni.
Segun Parlamentario mr. Juan E. Thijsen WODC si a laga hopi recomendacion atras pa e gobierno di Mike Eman bai cumpli cu ne. Despues di 8 anja di gobernacion sinembargo cu e gobernacionan di Mike Eman a resulta e pio den e historia di nos Status Aparte. Tur sorto di violacion nos a conoce di fayo den maneho, fayo den ley, fayo den principionan di bon gobernacion y den esaki corupcion a haya un rol central. E corupcion no a keda na un Ministro pero a plama den Ministernan manera un malesa contagioso. Un di e Ministernan sigur cu a resalta tabata Otmar Oduber y su fechorianan ta bon conoci cerca Mike Eman pero Mike Eman a scoge pa wanta su hendenan hunto y hasta a logra gana un eleccion mas. Sinembargo e situacion politico a cambia y Otmar na final di tempo a scoge pa bandona e barco cu ta hundiendo. Segun Parlamentario mr. Juan E. Thijsen ta worde papia hopi cu Otmar no lo wak eleccion ya cu Mike Eman lo laga investiga Otmar. Pa cu esaki tin Mike Eman parse tin varios poz hundo y stinki cu Otmar a laga atras. Ta ser menciona cu tin filenan di e projecto di Linear Park cu acusacionan serio contra Otmar di a ricibi plaka. Un otro poz cu ta ser menciona ta e hacking di Arubus. Akinan un suma basta grandi a desaparece cu despues a bin e storia e hacking di banco dor di un grupo Chinees. Aparentemente e suma di plaka a desaparece pa casualidad net un dia despues cu e edificio pa bao di Royal Plaza cu segun contract a bira propiedad di Arubus a worde bendi mesora sin ningun procedura legal di oferta publico manera ley ta prescribi. E storia cu ta core ta cu e plaka cu a desaparece a bai pa acidente riba cuenta di Arubus y lo ta suma di e deal pa e edificio. Asina tin mas acusacionan cu Mike Eman tin cla pa usa contra Otmar Oduber. Tambe ta ser menciona cu "ontheffingen" no a cuminsa cu Paul Croes sino Otmar Oduber. Parlamentario mr. Juan E. Thijsen ta kere sinembargo cu Mike nunca lo haci un keho oficial ya cu Mike Eman ta warda resultado di elecion pa usa e acusacionan contra Otmar Oduber pa forza un coalision AVP POR y asina logra prolonga un tercer Gabinete Mike Eman. Parlamentario mr. Juan E. Thijsen y partido MEP lo sigi e desaroyanan politico aki di cerca y ta pidi pueblo pa ta alerta. Parlamentario mr. Juan E. Thijsen ta kere cu Otmar Oduber mester enfrenta Mike Eman y kita tur duda cu su persona y partido ta liber di cualkier acusacion y no ta mara ni tampoco por ser chantagia pa cera un coalision AVP-POR.
Expresionnan haci den e articulo aki no necesariamente ta refleha opinion di ArenaPoliti.co


text:
Nunca mi a siña un caminda con pa papia riba e cosnan di mi alma. Pensando y buscando mi a scirbi nan pa mi mes. No semper tabata facil pa confia nan riba papel. Bo ta confronta bo mes y bo dolor y preguntanan di bida. Pero mi ta contento cu mi a hasi’e. Mi a cana ta observando bida y hende, habriendo un mundo na refleho riba mi mes. Observando otro, mi ta evaluando mi mes, e otro semper ta mi spiel. ‘Ken ami ta?’, ‘con mi kier ta?, ‘con mi no kier ta?’. ‘Purba pa no ‘husga’. Ami no conoce e mundo cu tin sconde tras di un otro hende. Cada hende ta un mundo cu a hasi’e ken e ta. Su pakete y experencia pa pasa den den e mundo, con pa siña su lesnan di bida.
Di un forma of otro, nos tur ta cana, buscando amor, buscando felicidad. Algo hopi personal, nos propio pensamento kico e ta ensera. Tin hende ta asocia amor cu dolor y no ta pensa cu felicidad total ‘bliss’ por existi. Bo ta corda e dicho ‘amor sin dolor, no ta amor’?


text:
Den kuadro di promové nos kultura riku i diverso, a dekretá aña 2019 komo e aña di e piano di silinder: Ka'i Òrgel. ...
Minister Jesus-Leito huntu ku Domeinbeheer a tuma nota di diferente benta ilegal di tereno di Gobièrnu na preis di baka flak...
E último desaroyonan na pais bisiña Venezuela ta hasi e tema di asilo i protekshon un punto di atenshon na Kòrsou. ...
Gobièrnu a tuma nota di e karta fechá 29 di ougùstùsdi ‘College Financieel Toezicht’ (Cft). Cft den su karta ta bis...
A tuma diferente medida entre e lusnan di tráfiko riba Schottegatweg Zuid na altura di Parera...
Prensa ta di gran balor pa Kòrsou den su totalidat. E ta un di e pilarnan di mas importante pa edukashon i formashon di un p...


text: Dialuna mainta a drenta informe di un accidente pazuid di Torino na Tanki Leendert, mesora a dirigi un patruya na e sitio. Na yegada di e patruya a bin compronde cu aki ta trata di un accidente hit & run unda e Nissan March shinishi A48325 biniendo for di un caminda di tera lo a subibe caminda principal pa crusa esaki pero e no a duna preferencia na e Nissan Pick-up dobbel cabina cu tabata bini di nort y a dal esaki. E chauffeur di e March a benta botter di bebida banda di caminda y a baha reclama e chauffeur di e pick-up y a menase cu nan tin cos di tira y djey nan a subi auto y a bay. Polis a tuma datos di e susedido y a bisa e chauffeur pa bay entrega keho di menasa na recherche.


text:
ORANJESTAD: Den Cuerpo Policial varios cos no ta bayendo manera e mester ta. Tin di nan tin di haber cu e situacion financiero, pero mayoria di nan tin di haber cu maneho. Den e caso aki bedrijfsvoering, mantencion di edificio, schimmel ta un di e puntonan di preocupacion. Siguridad y salud di nos coleganan ta algo cu constantemente mester percura p’e. Tur cu ta traha den KPA mester haci nan parti pa cuida nan salud, Mando Policial tin su responsabilidad den vision, maneho y organisacion y Ministerio tin su responsabilidad pa cu e direccion cu ta desea pa cuerpo bay y sostene e maneho di cuerpo.
Schimmel sigur tabata un problema pa varios aña. Den edificio di Cuerpo Policial San Nicolas y Oranjestad, principalmente ex warda di polis den Wilhelminastraat. Tin varios coleganan cu a bira malo y hasta a wordo perhudica den nan rechtspositie. Tur a traha den e mesun edificio ey, tur ta di rango halto cu ta pasa gran parti di nan ‘shift’ paden. Ami mes y tambe coleganan a acerca bureau di Minister di Husticia pa cu esaki y e punto aki tin Minister su atencion completo. Minister mesora a tuma accion y na maart 2022 un mantencion extenso a wordo haci na ex warda di polis den Wilhelminastraat. Total Cleaning ta haci limpiesa periodicamente y structuralmente testnan ta keda haci den e edificio na Oranjestad.
E edificio nobo (ex Codemsa) lo keda cla comienso di 2024 na unda e warda di Oranjestad lo wordo muda y ubica akinan. Mi a wordo splica cu e edificio lo wordo gestrip completo, djis skelet ta keda y pa despues construi ful di nobo. Mi a sugeri como punto di prioridad pa tene na cuenta cu tur e puntonan di siguridad manera luz y camera y pa prevencion di schimmel pa instala un bon sistema di aircondition (AC) pa asina tin bon fluho di aire, pa filtra e aire y pa tin mantencion di esakinan.
Mi ta di opinion cu edificio di Cuerpo Policial San Nicolas tambe mester wordo getest, mirando e hecho cu den pasado tabatin problema cu schimmel. Schimmel tin tur caminda, den oficina, den bo camber, vooral ora tin airco cendi henter dia esaki automaticamente ta crea schimmel. No mester ta nada malo tanten cu no ta cierto tipo di schimmel y cu no surpasa cierto cantidad di e schimmel aki. Pa e motibo aki ta importante pa haci un test pa señala si e situacion di schimmel na e warda na San Nicolas ta bou di control.
Pa finalisa ta trabou di Mando Policial pa inventarisa ki mantencion mester na e edificionan y alerta na Ministerio. Un Ministerio no por haci tur e trabou aki como cu tin mas cu 50 departamento/fundacion cu ta resorta bou di dje. Ta mando di e departamentonan mester tuma nan responsabilidad. En berdad ta trabou di Minister pa percura cu su hefenan di departamentonan ta carga nan responsabilidad y duna un servicio optimal na pueblo mirando cu ta e Minister ta keda responsabel pa funcionamento di tur su departamentonan. Pero di otro banda hefenan di departamentonan tambe tin nan responsabilidad mara na nan funcion y cu esakinan mester refleha bek den nan funcionamento, den maneho di e departamento y e servicio cu ta wordo duna na pueblo.


text:
Partisipashon di trahadó na Kòrsou
Ta un luho òf un nesesidat?
Djaweps 5 di desèmber próksimo, CAOP (Hulanda) riba enkargo di CGOA (Kòrsou), lo tene un seshon interaktivo di partisipashon di trahadó. Di parti di CAOP lo tei komo orado señor Marco Sikkel i señor Alphons de Lange. Tur dos ta personanan ku durante vários aña ta intensivamente enbolbí ku e desaroyo di e partisipashon di trahadó tantu na Kòrsou komo na e otro islanan den Karibe Ulandes.
E meta di e seshon interaktivo ta pa duna partidonan den CGOA i tambe otro interesadonan tantu paden komo pafó di e sektor públiko ideanan nobo den e desaroyonan riba e tereno di partisipashon di trahadó, kontrol i partisipashon riba tereno di trabou.
Den e seshon aki lo tin oportunidat pa diskutí ku otro riba kua forma òf kombinashon di formanan di partisipashon di trahadó, por ta esun mas efisiente den e konteksto spesífiko sosial-kultural di Kòrsou.
E seshon interaktivo lo tuma lugá den e sala Wayaca na World Trade Center (WTC) i lo kuminsá mitar di sinku di atardi i lo dura dos ora.


text:
Bo sosten ta bon biní.
Buletin
Buletin mèi – yüli 2022
Den e buletin aki: kòmbèrsashon grupo di trabou karetera di Boneiru ku diputado Kroon, kòmbèrsashon direktiva ku presidente di komishon di hür, promé reunion general, deraroyo di e kaso hudisial en konekshon ku minimo soshal, mini-krédito pa konstrukshon di bo propio kas, kontribushon, Unkobon 10 aña. Werkgroep wegen Manera tur hende por a nota ku den e di dos parti di 2021 a kuminsá ku...
Buletin mart – aprel 2022
Den e buletin aki: preis hürmentu di kas oumentando, kondishonnan general di WEB, kombersashon ku delegashon di ministerio pa Asuntonan Ekonómiko, komishon “kayanan di Boneiru” a dirihí karta na diputado Kroon, maneho di prèis relashoná ku preisnan di primera nesesidat, reunion di miembro. Solamente un parti di loke Unkobon ta hasi ta bin den publisidat. Trai kòrtina ta logrando muchu mas. Den e...
Buletin yanüari – febrüari 2022
Den e buletin aki: kombersashon ku sekretaria di estado Alexandra van Huffelen, Unkobon ta bai entamá un kaso hurídiko relashoná ku minimo soshal, Unkobon hopi den publisidat, temor pa oumento di gastu bankario relashoná ku “debit cards” nobo, kontribushon Kombersashon ku sekretaria di estado Alexandra van Huffelen Dia 14 di febrüari último direktiva di Unkobon a kombersá ku Sra. Alexandra van...
Buletin novèmber – desèmber 2021
Den e buletin aki: di dos reunion general di Bondsraad, introdukshon di Herbert Piar, Zembla bishitá Unkobon, promoshon gratis na Mega FM, deseo pa fin di aña Di dos reunion general di Bondsraad Dia 17 di novèmber 2021, den e di dos reunion general di Bondsraad yen di bida, Herbert Piar a keda nombrá komo miembro di direktiva di Unkobon. Bondsraad a aprobá e nota di strategia pa 2022 -2024...
Buletin ougustus – oktober 2021
Den e buletin aki: di dos reunion general di Bondsraad, investigashon relashoná ku entrega di pòst, Fundashon Mini-Krédito pa konstrukshon di bo propio kas, kaso kontra di De Nederlandse Staat relashoná ku minimo soshal, Unkobon tei pa tur kònsumidó. Di dos reunion general di Bondsraad Tur miembro ta keda kordialmente invitá na e di dos reunion general di Bondsraad kual lo tuma lugá dia 17 di...
Buletin mei – yüli 2021
Den e buletin aki: Promé reunion general di Bondsraad, medida di preis pa supermerkadonan, akshon en torno minimo soshal, movementu den e plan pa drecha kayanan, akshon di Unkobon relashoná ku pasashi aereo. Promé reunion general di Bondsraad Despues di a posponé e promé reunion general pa motibu di Covid 19, dia 7 di yüni último esaki a tuma lugá. Den e reunion aki a keda aprobá:• Presidente...
Wak nos riba Media Soshal
Bo sosten ta importante
Yena aki bo datonan i registrá Solamente $15 pa aña.


text:
ULTIMO ORA.
BONEIRU.
ENTRADA HUDISIAL KAMINDA 3 DETENSHON A KAI Y A KONFISKA DROGA Y MUNISHON.
Awe mainta trempan, tim di reshèrshe a kondusí un entrada hudisial den un kas na Kaminda Gurubu. A realisá detenshon di un hòmber di inisialnan J.M.R.d.C di 43 aña di edat relashoná ku lei di Opio i lei di Arma. A detené un otro persona di inisialnan R.R.O di 37 aña di edat, tambe E.R di 60 aña di edat. Nan ta keda detené relashoná ku lei di Opio. E kaso ta den investigashon di tim di reshèrshe.
FUENTE:KPCN/ LIVE 99 FM.


text: KRALENDIJK – Presensia di Sekretario di Estado Raymond Knops a bai sin mashá beheit. Mi tin un remarke ku ta e siguiente, si ta tene konferensia di prensa e lugá apropiá ta sala di Konseho Insular. Propaganda pa un lugá privá ta “uit den boze”. Bisando esei mi ke trata e firmamentu ku a tuma lugá tokante e koperashon ku munisipio Rotterdam i munisipio Alphen aan de Rijn. E punto di salida ta e Akuerdo di Atministrashon. Knops den un karta, fechá 14 di òktober 2019, na presidente di Eerste Kamer a skirbi ku inisio di ehekushon di e proyekto di drecha kaya ta programá pa novèmber 2019 i ku OLB a sera un kombenio ku munisipio Rotterdam i munisipio Alphen aan de Rijn. E pregunta ta. Dikon Bonaire ta kasi un aña lat ku firmamentu? Unda e aklarashon a keda? Ken ta saka mentira? Knops òf Kolegio Ehekutivo? Trabou di preparashon tabata bou di enkargo di R&O. Dikon e no a sosodé segun e planifikashon? Mènedger di programa a raportá esaki? Mi no ta kere ku tur kos mester kana segun e tempu stipulá, pero komo gobièrnu e obligashon ta pa responsabilisá e tardansa. Si mira e agènda di ehekushon tin 11 punto ku 4 kolumna. Unu di aktividat, unu di ehekushon i akshon di parti di Bonaire, unu ku ehekushon i akshon na enkargo di Gobièrnu hulandes i fecha di inisio. Ta deber di Kolegio Ehekutivo pa duna di konosé kiko a resultá di tur loke ku mester a tuma lugá entre desèmber 2018 i desèmber 2019. No tira falta riba Covid -19 ku a presentá na mart 2020. Si ke tira falta hasié ku; Elekshon di mart 2019, kombinashon UPB/FSP den e promé kuartal di 2019, Koalishon MPB/UPB ku a kuminsá den e promé kuartal di 2019, Destinashon Blou i Plan Maestro. Awor ta ora di praktiká transparensia.


text: Oranjestad: Un total di 254 studiante ta saliendo pa Hulanda pa asina continua cu nan estudio. Y otro studiantenan lo siguinan estudio den region. Pa asina nan prepara nan mes na un miho forma, siguiendo enseñansa pa educa nan mes y despuesbin yuda nos dushi isla di Aruba. Minister Endy Croes ta desea e studiantenan tur clase di exito. Responsabilidad ta cuminsa awo. Aplica e 4D, boso tin e deseo pa por bay studia, Disciplina cu bo mester tin pa bo logra bo metanan, Dedicacion cu bo mester traha extra pa asina concretisa bometanan y e Determinacion pa logra e diploma. Enseñansa tae yabi pa bo futuro. Exito, hopi forsa y mi ta sigur cu boso lo logra.


text: Dialuna atardi a drenta informe di un accidente cu hende herida den Professor Lorentzstraat, mesora a dirigi tanto polis como ambulans pa e sitio. Na yegada di e patruya na e sitio a bin compronde cu aki chauffeur di un pick-up lo no a regula su velocidad ni a mantene distancia for di e S.U.V. su dilanti y a dal tras di esaki. Un dama pasahero den e S.U.V. tabata keha di dolor y a rekeri asistencia medico. Ambulans a presenta na e sito y a transporta e pasahero herida pa hospital pa tratamento. Polis di trafico tambe a bini na e sitio pa investiga e accidente aki.


text:
The Latest Aruba – Corona Virus Information
COVID-19 Confirmed Cases
Negative Results
Recovered
Death
Presidente Donald Trump y su casa ta test positivo pa Covid-19
Musico “Freddy Rasta”: Traha awor den construccion ta mi unico salbacion den e crisis aki
Tico Croes: Despues di 20 aña, Crystal Breeze mester a stop di toca na Hotel pavia di crisis
“Di musico awor mi a bira pastry chef y cunukero pa sobrevivi”
Casonan di Covid -19 bahando na Miami porfin; Uzo di mask a bira un ‘MUST’
Menos hende riba caya y ahustenan di negoshinan dunando fruto
Real vs Fake News rond di Covid-19
Turismo LGBT – Aruba ta cla p’e?
Studiante di Universidad di Aruba ta lansa encuesta pa completa thesis final
COVID-19 lo por tabata entre nos na Aruba desde temporada di carnaval caba
C-mask, e futuro di ‘face masks’ rond mundo
Un ‘smart mask’ cu por amplifica voz y traduci locual cu e usario bisa den 8 diferente lenguahe
Yoga Girl na Aruba: “MI TA SORRY”
Rachel Brathen ta subi video nobo di disculpa den Papiamento


text:
Dia di Betico Concierto Grupo di Betico: Minister Xiomara Maduro ta gradici tur musico y cantante pa haci e Concierto di Grupo di Betico uno magnifico
Dia di Betico Concierto Grupo di Betico:
Minister Xiomara Maduro ta gradici tur musico y cantante pa haci e Concierto di Grupo di Betico uno magnifico
ORANJESTAD – E manifestacion cultural riba Dia di Betico e aña aki a kibra tur expectativa cu un concierto di Grupo di Betico y orkesta riba Plaza G.F. Betico Croes. E evento aki a resulta den uno magno y sobresaliente cu ainda ta wordo comenta den pueblo. Minister di Cultura ta expresa palabranan di pabien y agradecimento na tur musico y cantante di Grupo di Betico y orkesta cu a engrandece e concierto. Un danki tambe na e artistanan invita Margareth Marin, Zaina Falconi, Jeon y Claudius Philips.
Despues di e concierto e mandatario encarga cu cultura a bay “backstage” y personalmente a gradici Grupo di Betico pa nan tremendo concierto presenta na honor di Betico na ocasion di su fecha natalicio, como tambe e mandatario a gradici e musiconan cu a bini di exterior pa presenta den e magnifico concierto aki.


text:
Petishon pa un reunion di komishon sentral konforme artíkulo 33 di Reglamentu di Orden (RvO) ku komo punto di agènda, “Kuantu realmente Kòrsou a pèrdè ku e aventura ku gabinete Rhuggenaath a bai ku e kompania priva Insel Air”
Na: Presidente di Parlamento
Señora A. Pauletta
Wilhelminaplein # 4
PRESENTE
Tópiko: Petishon pa un reunion di komishon sentral konforme artíkulo 33 di Reglamentu di Orden (RvO) ku komo punto di agènda, “Kuantu realmente Kòrsou a pèrdè ku e aventura ku gabinete Rhuggenaath a bai ku e kompania priva Insel Air”
Kòrsou, 13 di òktober 2020
Señor Presidente,
Frakshon di Movementu Futuro Kòrsou (MFK), pa medio di esaki kier pidi bo pa yama un reunion di komishon sentral ku e tópiko ariba menshoná.
Frakshon di MFK a keda sorprendé di mira kontestanan riba Insel Air ku Minister di VVRP a manda pa un siudadano riba preguntanan relashoná ku diferente aspekto di e drama di Insel Air.
Frakshon di MFK ta kere ta bon pa miembronan di gabinete Rhuggenaath bin den Parlamento awor ku tin fallisiment di Insel Air pa asina informá Parlamento i pueblo di Kòrsou kuantu sèn Kòrsou a pèrdè ku e aventura aki di gabinete Rhuggenaath di hinka sèn di belasting di komunidat den un entidat priva.
P’esei pa e okashon aki nos kier pidi Presidente di Parlamento pa invitá e curator Mr. Rogier van den Heuvel, Ministernan Zita Jesus-Leito di VVRP, Steven Martina di MEO i Kenneth Gijsbertha di finansa na e reunion aki, pa duna Parlamento e informashonnan nesesario.
Na nòmber di frakshon di MFK,
____________ ____________ ___________
Gimar Pisas Gilbert Doran Juniël Carolina